Тошкент қарши чиқаётган CASA-1000 лойиҳасини амалга ошириш бошланди\n23 январ 2018, Тошкент вақти: 11:06\nCASA-1000 лойиҳасининг расман бошланиши маросими. Суратда (чапдан ўнгга): Қирғизистон бош вазири Сўўрўнбай Жээнбеков,Тожикистон президенти Эмомали Раҳмон, Покистон бош вазири Навоз Шариф,Афғонистон бош вазири Абдулла Абдулла.\nДушанбеда 12 май куни Тошкент қарши чиқаётган CASA-1000 лойиҳасини амалга ошириш расман бошланди. Лойиҳанинг бошланиши муносабати билан ўтказилган расмий маросимда Тожикистон президенти Эмомали Раҳмон, Қирғизистон бош вазири Сўўрўнбай Жээнбеков, Афғонистон бош вазири Абдулла Абдулла, Покистон бош вазири Навоз Шариф иштирок этди.\nТожикистон ва Қирғизистонга умид бахш этган лойиҳа\nCASA-1000 лойиҳаси доирасида Тожикистон ва Қирғизистон электр энергиясини Афғонистон ҳамда Покистонга сотиш назарда тутилади. Расмий тадбирда бу ҳақда гапирган Эмомали Раҳмон, жумладан, мана буларни айтди:\n- Бу юқори кучланишли линия орқали Жанубий Осиё мамлакатлари йилига Тожикистон ва Қирғизистондан 5 миллиард киловатт соатгача бўлган миқдорда экологик тоза электр энергиясини сотиб олишлари мумкин бўлади.\nЛойиҳанинг умумий қиймати 1 миллиард 170 миллион доллар бўлиб, Қирғизистон ва Тожикистондан Афғонистон орқали Покистонга 1222 километр узунликда юқори кучланишли электр тармоғи барпо этилади.\nЛойиҳа Жаҳон банки, Ислом тараққиёт банки, АҚШ халқаро тараққиёт агентлиги, АҚШ Давлат департаменти, Британия халқаро ҳамкорлик вазирлиги, Австралия халқаро тараққиёт агентлиги томонидан молиялаштирилади.\nАфғонистон электр энергияси сотиб олиш фикридан воз кечди\n11 май куни Душанбеда ўтган CASA-1000 анжуманида Афғонистон лойиҳа доирасида Тожикистон ва Қирғизистондан электр энергияси сотиб олиш фикридан воз кечганини маълум қилди:\n- Агар биз CASA-1000 лойиҳаси асосида электр энергиясини сотиб оладиган бўлсак, у ҳолда узоқ йиллар давомида Марказий Осиёга энергетик қарам бўлиб қоламиз. Айни пайтда бизда гидроэнергетик заҳиралар ва сармоялар мавжуд. Бугунги кунда Кобул энергетик мустақилликка эришиш стратегиясини ишлаб чиққан, - деди Афғонистон энергетика ва сув таъминоти вазири Али Аҳмад Усмоний.\nУнга кўра, АФғонистон лойиҳада транзит мамлакат сифатида иштирок этади. Афғонистон орқали Покистонга транзит қилинган электр энергияси учун Кобул йилига 45 миллон доллар ҳақ олади.\nЎзбекистон лойиҳа минтақа иқтисоди учун ҳалокатли эканини айтмоқда\nЎзбекистон CASA-1000 лойиҳаси минтақа иқтисоди ва экологияси учун ҳалокатли бўлишини билдириб, қаршилик кўрсатиб келмоқда.\nЎзбекистонлик мутахасисларнинг билдиришларича, 1910 йилдан 2009 йилгача олиб борилган ҳар ойлик кузатишлар таҳлил қилинганида, аслида Тожикистон ва Қирғизистон йилига ўрта ҳисобда 3 миллиард киловат соатдан кўпроқ электр энергия дефецитига эга экани аниқланган. 1974-1986 йиллардаги камсувлик даврида эса бу дефецит йилига 5,5 миллиард киловат соатни ташкил қилган. Ўзбек мутахасислари, Тожикистон ва Қирғизистонда ортиқа энергия ресусрлари мавжуд эмас ҳамда бу икки давлат CASA-1000 лойиҳаси бўйича мажбуриятларини бажара олмайди, деган хулосага келган.\nЎзбекистонлик экспертлар, шундан келиб чиққан ҳолда, CASA-1000 лойиҳасини амалга оширилиши Тожикистоннинг Роғун ГЭСи, Қирғизистоннинг эса Қамбарота 1 ГЭСи қурилиши билан узвий боғлиқ эканини айтмоқдалар. Ўзбекистон томони фикрича, мазкур қурилишларнинг амалга оширилиши минтақа сув хўжалиги ҳамда экологиясига катта миқдорда зарар етказади.\nДушанбе ва Бишкек нуқтаи назари\nДушанбе ва Бишкек расмийлари эса Ўзбекистон экспертларининг хулосалари сиёсий асосларга эга, деб ҳисобламоқда. Тожикистон ва Қирғизистон томони Ўзбекистон Покистон ва Афғонистон энергетика бозорига қўшниларини киритмаслик учун мана шундай позицияда турибди, деган нуқтаи назарни билдириб келаётир.\nБугунги кунда Афғонистонга экспорт қилинаётган электр энергиясининг асосий қисми Ўзбекистон ҳиссасига тўғри келади. Ўтган йилнинг декабрида Ўзбекистон ҳукумати Афғонистонга сотиладиган электр энергияси миқдори 10 фоизга кўпайтирилиши ҳақида билдирган эди.


Ироқ шимолида ҳудкуш бомбачининг шиалар масжиди ичида ўзини портлатиб юбориши натижасида камида 74 киши ҳалок бўлиб¸ 75нафарга яқин одам жароҳатланди.\nХанақиндаги портлаш шиа ва курдларнинг жума намозини ўқиëтган пайтда юз берган.\nУшбу ҳодисадан бир оз олдин Бағдодда портловчи мосламалар ўрнатилган иккита машинаниниг портлаши натижасида 6 киши ҳалок бўлиб¸ 40 нафар одам жароҳатлангани хабар қилинган эди.\nПортлаш Ироқнинг Эрон билан чегарадош шиа ва курдлар яшовчи ҳудудида содир этилди.\nАҚШ ҳарбийларидан бири Reuters ахборот агентлигига берган интервюсида бомбачилар ички ишлар вазирлиги биноси олдида жойлашган Хамра меҳмонхонасини нишонга олиш ниятида бўлганини айтди:\n"Иккита юк машинаси мана бу ерда портлади¸ мана бу ердаги хонадонга талофат етказиб¸ ана у жойдаги бино вайронага айланди. Ўнлаб бегуноҳ одамлар жароҳат олди"¸ - деди АҚШ ҳарбийси.\nШунингдек¸ Ироқдаги АҚШ ҳарбийлари ва Ироқ хавфсизлик кучлари Рамади шаҳрида 50 нафардан ортиқ жанггарилар ҳаракати фаоллашганидан сўнг¸ уларга қарши ҳужум уюштириб¸ 32 нафарини ўлдирганини маълум қилди.


Немислар дунёдаги энг қиммат пайпоқни чиқарди - www.Voydod.net\nНемислар дунёдаги энг қиммат пайпоқни чиқарди\nЭркакларнингкўпчилиги учун пайпоқ одатий совға ҳисобланади.\nАммо немислар томониданчиқарилган қиймати 1200 доллар турувчи олтин-жигарранг пайпоқларни оддий совға дейиш қийин. Улардан бор-йўғи10 та жуфт ишлаб чиқарилган.\nПайпоқлар дунёдаги энг ноёб ва қиммат викунья ҳайвони жунидан тўқилган, деяхабар беради “FedPost” портали.\nТуясимон сутэмизувчилар оиласига кирувчи викунья лама ва альпаканингузоқ “қариндоши”\nҳисобланади. Ушбу ноёб жониворлар Анд тоғларида 3500-5500 баландликда яшайди. Улар махсусдастур ҳимояси остида бўлгани боис, мазкур жониворларнинг жунини олиш жуда қийин. Викуньяларнинг жуниниолиш учун қадимги инклар уларни подага тўплаган ва шундан кейингина жунини қирқиб олган. Қимматбаҳомўйнадан тайёрланган кийим фақат зодагонлар учун мўлжалланган.\nАйтиш жоизки,одамлар ушбужониворларни хонакилаштиришнинг иложини тополмади. Шу боис энди улар қадимги инкларнинг усулини қўллашгамажбур бўлмоқда. Битта викуньядан жуда кам, бор-йўғи 400 гр жун чиқади, бу ҳам унинг қийматига таъсир қилади. Мутахассисларнинг\nтаъкидлашича, ушбу ноёб жониворларнинг жуни энг яхши тола ҳисобланади, чунки ҳарбир жуннинг диаметри 12 микрометрни ташкил этади. Қимматбаҳо материалдан тайёрланган пайпоқларни викуньярангини эслатувчи олтин-жигарранг рангда сотиб олиш мумкин. Гап шундаки, бўяш жараёнида викуньяларнинг жунитўлиқ ишдан чиқиши мумкин, шу боис ишлаб чиқарувчилар ушбу жараённи қўлламайди.\nҚимматбаҳопайпоқлар харидорга эксклюзив ёғоч қутиларда етказиб берилади. Янги пайпоқларни муносиббаҳолаган харидорларга эса компания викунья жунидан тайёрланган қиймати 3 минг долларлик пуловерни таклифэтмоқда.


Аввалроқ Ўзбекистон Ташқи ишлар вазирлиги Россия-Қозоғистон чегарасидаги «Маштаково» назорат-ўтказиш пункти яқинида 300га яқин Ўзбекистон фуқаролари тўпланганлиги ҳақида маълум қилганди.\nВатанга қайтиш умидида Самара областида тўпланган Ўзбекистоннинг уч юздан ортиқ фуқароси Россия-Қозоғистон чегарасидаги "Машатково" назорат-ўтказиш пункти орқали Россияни тарк этди. Бу ҳақда Ўзбеклар ва ўзбекистонликларнинг бутунроссия конгресси ҳудудий бўлинмаси раҳбари Диляра Собирова маълум қилди.\n"Чегарадан ўтиш эрталаб бошланган, ҳозирда ўзбекистонлик барча 367 нафар фуқаро Россияни тарк этди. Улар Россия-Қозоғистон чегарасидан ўтишди. Қозоғистон ҳудудида Ўзбекистон ҳукумати ижарага олган автобусларга ўтириб, ватанга йўл олди", - деди у.\nТИВ хабарида билдирилишича, мазкур масала мамлакатнинг Москва ва Нур-Султон шаҳарларидаги элчихоналари, Қозон ва Ақтау шаҳарларидаги бош консулхоналари томонидан назоратга олинган, Россия ва Қозоғистоннинг ваколатли органлари билан музокаралар олиб борилаётганди.


Муносабат майдони 05 April 2018 12:00 964\nХатирчи туманининг Икром Карвон маҳалласида янги йил бошида шов-шув тарқалди. 2013 йилгача фойдаланилган газ учун “тумангаз”дан ҳамма хонадонларнинг қарзи бор эмиш. Биров бу гапга ишонди, яна биров бўлмаган гап, деб қўя қолди.\nҚарангки, орадан кўп ўтмай, туман мажбурий ижро бюроси ходимлари хонадонма-хонадон юриб, газдан 400-500 минг сўм қарзингизни тўланг, деган талабнома тарқатиб чиқишди... Ҳамма ҳайрон. Бу қарздорлик қаердан келиб чиқди экан? 50 минг сўм қарздорлик бўлса газчилар, яна денг, мажбурий ижро бюроси ходимлари пулни тўла, бўлмаса шунга етадиган мол-мулкингни тортиб оламан, деб турган бир пайтда шунча қарздорликка нимага индашмаяпти экан?\n– Маҳалламиз туман марказидан четда жойлашгани учун 2011-2012 йиллар давомида қиш кунларини қўя туринг, саратонда ҳам газ умуман берилмаган эди, – дейди “Икром Карвон” МФЙ Сўфи кўчаси 9-уйда яшовчи И. Холбоев. – Шундай бўлса-да, энди газ бераркан деб, газ ҳисоблагичда кўрсатилган эмас, кунлик белгиланган истеъмол тўлови бўйича тўловларни амалга оширдим. Шундан кейин газ идораси талаби билан ҳисоб-китобларни ноль-ноль қилган ҳолда (эски ҳисоблагич завод тамғаси бузилмаган ҳолда уйда сақланмоқда) 2013 йил февраль ойида янги газ ҳисоблагич ўрнатдим. Шу пайтга қадар газ тўловларини ойма-ой тўлаб келмоқдаман. Айтганча, 2017 йил февраль ойида ҳисоблагични қиёслаш кўригидан ҳам ўтказдим. Ана шу вақт оралиғида ҳеч ким қарз ҳақида оғиз очмаган эди. Ҳе йўқ, бе йўқ, томдан тараша тушгандек, шу йилнинг 15 январида Мажбурий ижро бюросининг Хатирчи туман бўлими катта инспектори С. Ахророва имзоси билан 375 минг 470 сўм қарзингиз бор, деган талабномани уйга қолдириб кетишибди. “Бу қарздорлик қаердан келди”, деб МИБнинг туман бўлимига борсам, “Хатирчитумангаз” корхонаси томонидан 2013 йилги қарздорлик деб берилган, масалани газчилар билан ҳал этасиз, дейишди. Ҳувиллаб қолган газ идораси раҳбариятининг эса жавоби тайин: “Бош прокуратура ҳузуридаги Мажбурий ижро бюросининг ишига аралаша олмаймиз”. Хуллас, йўқ жойдан қарзсиз қарздорга, айбсиз айбдорга айланиб турибмиз...\nШу ўринда савол туғилади? Туман газ идораси нимага салкам беш йил давомида бу қарздорликларни кўрсатмай келди? Ёки ҳисоб-китоблар МИБнинг туман бўлимига ўтказилгандан кейин шундай йўл билан кимлардир ўзлаштирган маблағлар аҳоли ҳисобига қопланиши назарда тутилганми? Бу каби адоғи йўқ саволларга қонун устуворлигини таъминлаётган ҳуқуқ-тартибот идоралари жавоб топар, балки...


Фоторепортаж: Очиқ осмон остидаги санъат байрами — «Бойсун баҳори» - ShouBiz.uz\nЯнгиликлар 0:31 | 9.5.22\nФоторепортаж: Очиқ осмон остидаги санъат байрами — «Бойсун баҳори»\nСурхондарё вилояти Бойсун туманидаги Паданг қишлоғида 7–8 май кунлари «Бойсун баҳори» халқаро фольклор фестивали ўтказилди. Унда иштирок этган «Bugun.uz» фотомухбири фестивалнинг эътиборга молик лаҳзаларини кадрларга муҳрлади. Маълум бўлишича, Сурхон воҳасида ўтказилаётган «Бойсун баҳори» халқаро фольклор фестивалига 2002 йил асос солиниб, дастлаб очиқ фольклор фестивали сифатида ўтказилган. Унда Ўзбекистондаги фольклор жамаолар ўзларининг алоҳида дастурлари билан иштирок […]\nСурхондарё вилояти Бойсун туманидаги Паданг қишлоғида 7–8 май кунлари «Бойсун баҳори» халқаро фольклор фестивали ўтказилди. Унда иштирок этган «Bugun.uz» фотомухбири фестивалнинг эътиборга молик лаҳзаларини кадрларга муҳрлади.\nМаълум бўлишича, Сурхон воҳасида ўтказилаётган «Бойсун баҳори» халқаро фольклор фестивалига 2002 йил асос солиниб, дастлаб очиқ фольклор фестивали сифатида ўтказилган. Унда Ўзбекистондаги фольклор жамаолар ўзларининг алоҳида дастурлари билан иштирок этган. 2004 йилда тўхтаб қолган санъат байрами орадан вақт ўтиб, 2017 йил қайта тикланган.\nТаъкидланишича, 2022 йилда унга халқаро мақом берилиб, ҳар йили эмас, икки йилда бир марта ўтказилишини белгилаб олинган. Хусусан, фестивалда 100 мингдан зиёд томошабин, 30 дан ортиқ давлатдан 150 нафардан зиёд киши қатнашган. Улар орасида Марказий Осиё мамлакатлари, Эрон, Буюк Британия, Франция каби давлатлардан меҳмон иштирокчилар ҳам ташриф буюрган.\nБундан ташқари, фестиваль доирасида турли ҳил спорт ва миллий ўйинлар, веломарафон мусобақаси, тош кўтариш, арқон тортиш, қўлда куч синаш, отда кураш ва кураш мусобақалари ҳам ўтказилган. Ҳар бир спорт ўйинлари бўйича ғолиб деб топилган ёшлар қимматбаҳо пул мукофотлари билан тақдирланган.\nОчилиш маросимида туризм ва маданий мерос вазири, маданият вазири, UNESCO’нинг Ўзбекистондаги вакили ва Сурхондарё вилояти ҳокими ҳам иштирок этди. Тадбир якунида 100 дан ортиқ дрон иштирокида шоу ўтказилди.\nИкки кун давом этган халқаро фестиваль ўз якунига етиб, миллий ўйинлар, кураш мусобақалари ғолиблари ва бахши-оқинлар муносиб тақдирланди. Хусусан, фольклор йўналишида 1-ўрин Сурхондарёнинг «Бойсун» фольклор ансамблига насиб этди. Ғолиб жамоага 3500 доллар пул мукофоти ва эсдалик совғалари топширилди.


Ўзбекистон бош прокурори Ниғматилла Йўлдошев коррупцияга қарши кураш фуқароларнинг ҳуқуқлари ва қонуний манфаатларини ҳимоя қилишнинг муҳим кафолати эканлиги ҳақидаги мақоласини Kun.uz’га тақдим этди. Қуйида мақола тўлиқлигича келтирилади.\nАввало, шуни қайд этиш ўринлики, муҳтарам Президентимизнинг ҳар бир чиқишлари, хусусан, мамлакат ҳаёти учун стратегик аҳамият касб этувчи маъруза ва мурожаатлари нафақат халқимиз, балки дунё ҳамжамияти томонидан ҳам катта қизиқиш ва хайрихоҳлик билан кутиб олинмоқда.\nЯнги шаклланган Олий Мажлисга йўлланган дастлабки Мурожаатнома ҳам бундан мустасно бўлмади.\nЭнг муҳими, ҳужжатда аввало инсон ва унинг манфаатлари устувор ўринга қўйилган.\nЯъни «Халқ давлат органларига эмас, балки давлат органлари халққа хизмат қилиши керак», деган асосий тамойилга мувофиқ барча ресурслар, имкониятлар халқимиз манфаатлари йўлида сафарбар этилиши қатъий таъкидланди.\nСоҳибқирон Амир Темур ҳам Оқсарой пештоқига «Адолат — давлатнинг асоси ва ҳукмдорлар шиоридир», деган ҳикматли сўзларни ёздиргани ҳам бежиз эмас. У ана шу ғоя асосида миллатни энг эзгу ва улуғвор мақсадлар йўлида бирлаштиргани ва сафарбар эта олгани ҳам тарихдан аёндир.\nБироқ, афсуски, бу йўлдаги ислоҳотлар натижадорлигига салбий таъсир кўрсатаётган, тараққиётга тўсиқ бўлаётган бир қатор омиллар, иллатлар сақланиб қолмоқда. Ҳеч шубҳасиз, улардан бири ва энг хавфлиси коррупциядир.\nБу иллат аввало халқимизнинг давлат ва ислоҳотларга ишончини сўндириши, жамиятда норозилик кайфиятини кучайтириши билан ҳам ғоят хатарлидир.\nМуҳтарам Президентимиз ташаббуслари билан қабул қилинган «Коррупцияга қарши курашиш тўғрисида»ги қонун ва алоҳида Давлат дастурида эса навбатдаги вазифалар белгилаб олинди.\n2017—2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегияси ўзининг туб моҳияти билан айнан коррупцияни таг-томири билан йўқ қилишга қаратилган тарихий ҳужжат бўлди.\n2019 йилда Ўзбекистон Республикаси Президентининг «Ўзбекистон Республикасида коррупцияга қарши курашиш тизимини янада такомиллаштириш чора-тадбирлари тўғрисида»ги фармони қабул қилинди. Мазкур фармон билан 2019—2020 йилларда коррупцияга қарши курашиш бўйича иккинчи Давлат дастури тасдиқланди.\nБиринчидан, давлат хизмати тизими, унинг мақсадлари ва вазифалари тубдан такомиллаштирилди. Маъмурий ислоҳотлар концепцияси тасдиқланди.\nХусусан, охирги уч йилда давлат хизматчиларининг иш ҳақи ўртача қарийб 60 фоизга, айрим соҳаларда эса бир неча баробарга оширилди.\nЎзбекистон Республикаси Вазирлар Маҳкамаси томонидан тасдиқланган давлат бошқаруви органлари ва маҳаллий ижро этувчи ҳокимият органлари ходимларининг одоб-ахлоқ намунавий қоидаларига асосан барча вазирлик ва идораларда\nодоб-ахлоқ меъёрлари тасдиқланди.\nИккинчидан, тадбиркорлик фаолиятини жадал ривожлантириш, хусусий мулкни ҳар томонлама ҳимоя қилиш йўлидаги бюрократик тўсиқлар ва коррупсиоген ҳолатларни бартараф этишга қаратилган мақсадли чоралар кўрилди.\nДавлат органларининг назорат-текширув вазифалари мақбуллаштирилди. Тадбиркорлик субъектларининг фаолиятини текшириш тизими такомиллаштирилди. Улар фаолиятига қонунга хилоф равишда аралашишга йўл қўймаслик мақсадида Тадбиркорларнинг ҳуқуқларини ҳимоя қилиш бўйича вакиллик институти жорий қилинди.\nСолиқ тизимини янада такомиллаштириш, иқтисодиётда хуфиёна айланмани қисқартириш мақсадида жорий йил янги таҳрирдаги Солиқ кодекси амалга киритилди. Унга мувофиқ, солиқ турлари 13 тадан 9 тага камайтирилди. Солиқларни тўлаш муддатини узайтириш ёки бўлиб-бўлиб тўлашга рухсат бериш бўйича енгиллаштирилган механизмлар жорий этилди.\nХусусан, маъмурий ва бюрократик тўсиқларни бартараф этиш, рўйхатга олиш, рухсат этиш ва лицензияга доир тартиб-таомилларни соддалаштириш ҳамда уларнинг тезкорлигини ошириш мақсадида барча ҳудудларда 201 та давлат хизматлари маркази очилди.\nШунингдек, давлат органлари ва ташкилотлари фаолияти самарадорлигини ошириш мақсадида 2019 йил 9 декабрда Ўзбекистон Республикаси Президентининг «Бюрократик тўсиқларни янада қисқартириш ҳамда давлат органлари\nва ташкилотлари фаолиятига замонавий бошқарув тамойилларини жорий қилиш чора-тадбирлари тўғрисида»ги қарори қабул қилинди.\nБешинчидан, «Халқ давлат органларига эмас, давлат органлари халққа хизмат қилиши керак», деган халқчил тамойил асосида барча поғонадаги мансабдор ва масъулларнинг одамлар ичига кириб бориш, уларнинг муаммоларини уйма-уй юриб ҳал этиш тизимининг жорий этилгани коррупцияга қарши курашишда ўзининг самарасини бера бошлади.\nШунингдек, жисмоний ва юридик шахсларнинг мурожаатларини кўриб чиқиш учун халқ қабулхоналари, Президент портали ҳамда давлат органлари ва ташкилотларининг ишонч телефонлари жорий қилинди.\nОлтинчидан, жамиятда парламентнинг, ўзини ўзи бошқариш органларининг ҳамда нодавлат нотижорат ташкилотларининг мавқеи кучайтирилиб, уларга давлат ҳокимияти идоралари фаолияти устидан парламент ва жамоатчилик назоратини таъминлаш бўйича кенг ваколатлар берилди.\nЖумладан, Transparency International халқаро ноҳукумат ташкилоти томонидан 2019 йил бўйича эълон қилинган «Коррупцияни қабул қилиш индекси» рейтингида Ўзбекистон 5 ўрин юқорига кўтарилди.\nДунёдаги нуфузли нашрлардан бири – The Economist журнали Ўзбекистонни 2019 йилда ислоҳотларни энг жадал амалга оширган давлат — «Йил мамлакати» деб эътироф этди.\n2017—2019 йиллар давомида 6 127 нафар мансабдор шахснинг жиноий жавобгарлик масаласи ҳал қилинганлиги ҳам коррупцияга қарши курашиш аҳволи бугунги кун талабига жавоб бермаслигини кўрсатмоқда.\nЮқорида қайд этилганидек, кейинги уч йил давомида давлатимиз раҳбарининг ташаббус ва ғоялари, амалий саъй-ҳаракатлари натижасида бу иллатни таг-томири билан йўқ қилиш борасида катта қадам қўйилди.\nНиғматилла Йўлдошев ШҲТга аъзо давлатлар бош прокурорлари йиғилишига раислик қилди\n21:44 / 12.10.2020\nБош прокурор Хоразмда бўлиб, ижтимоий соҳа объектларини кўздан кечирди


Сана: 16 Марть 2017 Курилди: 592 Изоҳ: 0\nБундан ташқари, олий таълим муассасалари талабалари ўртасида ахборот-коммуникация технологиялари соҳасида, шу жумладан, дастурий маҳсулотларни яратиш борасида танлов ва олимпиадалар ўтказилади.\nҚарорга мувофиқ, уверситет қошида илмий-инновацион ривожлантириш жамғармаси ташкил этилади. Мобил алоқа хизматларини кўрсатувчи компаниялар, яъни уяли алоқа компаниялари ҳар бир абонент рақамидан фойдаланганлик учун тўланадиган тўловдан тушган маблағнинг 1 фоиз миқдорини мазкур жамғармага ажратади. Ўз навбатида, жамғарма Муҳаммад ал-Хоразмий номидаги стипендия харажатларини қоплайди.\nКалит сўзлар: алоқа


Роналду Англияга қайтмоқчи\nМақола нашр қилинди 09.08.2017\nMarca нашри Мадриднинг «Реал» клуби ҳужумчиси Криштиану Роналдунинг 31 июль куни солиқларни тўлашдан бўйин товлаш бўйича суддда берган кўрсатмаларининг асосий қисмларини эълон қилди. Уларнинг бирида португалиялик футболчи Англияга қайтишни истаётганини тан олиб ўтган.\n«Англияда мен билан боғлиқ ҳеч қандай муаммо бўлмаган, шу сабабдан ҳам мен у ерга қайтишни истайман. Яхши эслайман, Англияга келганимда бу ерда барчаси қандай ишлашини менга тушунтириб беришганди. Манчестерга келганимда бўлажак 18 ёшли бола учун солиқ механизми билан қанчалик ишлаш лозимлигини тушунтириб қўйишган.\nИспанияда эса муаммо бўлмаслиги учун кўпроқ тўлаш кифоя эканини айтишганди», — дея Роналдунинг сўзларини келтиради Marca нашри Cadena Ser радиоси маълумотларига таяниб.\nЭслатиб ўтамиз, Роналду 2011 ва 2014 йилларда 14,7 млн евро солиқларни яширишга урингани учун судга чақирилганди. Прокуратура «Реал» футболчисининг ўз имидж ҳуқуқидан тушган даромадларни турли оффшор фирмалари орқали беркитишга уринганликда айбламоқда.\nМоуриньо сўз жангини давом эттирди\n«Юнайтед» 4 футболчи билан шартномасини узайтирди\nВенгер «МЮ»дан норози\nЖозе Моуриньо Осиё турнесига қарши\nСерж Орье «Юнайтед»да!?


Экологическая утилизация отходов в городе Худжанде.(узб версия)\nХўжанд шаҳрида чиқиндиларни экологик зарарсизлантириш\nСаноат ва маиший аҳлат, чиқиндилар - инсонларнинг соғлигига таҳдид солувчи, ҳамда атроф-муҳитни ифлос қилувчи замонанинг умумдунёвий экологик муаммоси. Чиқиндиларнинг чириётган қисми инфекция ва касалликларни олиб келувчи микробларнинг кўпайиши манбаи. Илгари одамларнинг ҳаёти ва фаолиятининг чиқиндилари долзарб муаммолар қаторига кирмаган, чунки чиқиндилар табиий йўл билан табиат шароитида йўқ бўлиб кетган. Лекин бугунги кунларда инсоният шундай материаллар кашф этганки, уларнинг чириб йўқ бўлиши учун жуда ҳам кўп вақт утиши керак. .\nТурли чиқиндиларнинг чириш муддати\nМаълумот олиш учун қизиқтирган суратдаги нуқтани босинг\nЛекин муаммо фақт бунда эмас. Ҳозирги даврда ҳар бир инсоннинг соғлигига эътибор тўғрисида кўп гапирилаяпти. Аҳолининг соғлиги - давлатнинг муваффақиятли ривожланишининг муҳим омилларидан бири. Шу сабабли атроф-муҳитнинг кескин ёмонлашиб бораётгани ва у ҳар биримизнинг соғлигимизга салбий таъсир этаётганини унутмаслик даркор. Айниқса аянчли аҳвол шаҳарларда мавжуд. Шаҳар аҳолисининг кун сайин ошиб бораётгани, автотранспорт кўпайиши, маиший ва саноат корхоналаридан ҳосил бўлаётган тонналаб чиқиндилар каби инсон фаолиятининг излари, булар экологияга салбий таъсир ўтказаётган омилларнинг кичик бир қисми. Чиқиндилар сони оҳирги ўн йилликда ниҳоят ўлканлашиб кетди. Хўжандни ҳар бир яшовчиси, бизларнинг ҳисобимизга кўра, йилига 500 кг аҳлат ва чиқиндилар ҳосил қилади. Ушбу суюқ ва қаттиқ чикиндилар атроф-муҳитга, уларнинг таркибига кўра, турли салбий таъсир кўрсатади.\nХўжанд шаҳрида чиқиндилар хажмининг 2000ғ2016 йй. ўсиш суръати.\nШаҳар аҳолисининг ҳосил қилаётган чиқиндилар тури\nҚурилишдан пайдо бўлган чиқиндилар ва шу каби аҳлат\nХомашё қолдиқлари ва зарарли моддалар\nЎғитлар, ем, бузилган маҳсулот\nИшдан чиққан маиший техника ва уларга ишлатиладиган қисм ва моддалар\nТурли пластик идишлар, қутилар, шиша идишлар...\nБу эски ҳат, рўзнома, ойномалар, яроқсиз бўлиб қолган китоблар...\nБиологик чирийдиган чиқиндилар\nТуҳумларнинг пўчоғи, кофе, чойнинг қолдиқлари...\nЧиримайдиган егулик чиқиндилари\nҲайвонларнинг катта суяклари, турли ичимликлар...\nУнга барча пластик идишлар, қутилар, йогурт, ёғ, кетчуп ва майонезларни қути ва шиша идишлари. Бундан ташқари, тозалаш ва ювиш маҳсулотларни идишлари, барча пакет қопча ва ураладиган қопламалар, ширинликлар ураладиган қопламалар, пишлоқ, колбаса, шарбат, сут ва қатиқларни пластик қопламалари. Шу билан бирга идишларга турли консерва ва консерва маҳсулотларнинг темир идишлари, пиво ва газировка идишларининг қопқоқлари, фольга ва синган идишлар қиради.\nБу эски ҳат ва рўзномалар, яроқсиз бўлиб қолган китоблар, ойномалар, реклама проспект ва каталоглари, ишлатилган дафтар ва чизиш альбомлари, ураладиган қоғозлар, картон қутилари ва бошқа қоғоздан ишлаб чиқилган тоза ва қуриқ маҳсулотлар.\nТуҳумларнинг пўчоғи, кофе, чойнинг қолдиқлари ва чой пакетиклари, ошхона учун қоғозли сочиқлари, тирноқлар, соч, салфеткалар, нон, мева ва сабзавотлар, балиқ ва гўшт, усимлик еки гуллар қолдиқлари.\nХайвонларни йирик суяклари, турли ичимликлар, ферментларган сут маҳсулотлари\nТурли мамлакатлар чиқиндиларни қайта ишлашнинг ҳар-ҳил йўлини кашф этади. Совет даврида Тожикистонда, ҳусусан Хўжандда катта хажмда макулатура, металлолом, ҳатто катта суякларни йиғиб, Уссурийск шаҳрига жўнатиларди. Бугунги кунда асосан макулатура, металлолом ва пластик идишлар қабул қилинади.\nШаҳар чиқиндиларини камайтириш учун бугун чиқиндиларни йиғиб, улардан рўзғорда, саноатда ишлатилишга яроқ иккиламчи хом ашё ишлаб чиқариш режалаштирилаяпти. Хўжанд ҳудудида шаҳар аҳолиси ҳосил қилган аҳлат ва чиқиндиларни қайта ишлаб, зарарсизлантирадиган бутун бир саноат тармоғи мавжуд.\nИккиламчи ишлаб чиқариш ташаббускорларини қўллаб-қувватлаш мақсадида давлат янги инновацион-саноат каби ишлаб чиқаришни ривожлантиришга шароитлар яратмоқда. «Суғд» эркин иқтисодий зона 2009 йилда махсус юридик мақомга ва иқтисодий имтиёзли шароитларга эга чегараланган ҳудуд сифатида яратилган. Бугун ЭИЗ таркибида 23-дан ортиқ корхона мавжуд. Оҳирги 5-йилликда шу ЭИЗ корхоналарининг кўп қисми табиий ресурслардан унумли фойдаланиш ва иқтисодий фойдани кўзлаб ўзларининг, илгари аҳлат ҳисобланган чиқиндиларини иккиламчи технологик ишлов беришга ўтаяптилар.\nПировард мақсад - чиқиндисиз ишлаб чиқарига эришиш.\n«Суғд» ЭИЗ ҳудудида бугунги кунда ҳалқаро стандартларга мос инженер-транспорт, телекоммуникацион ва ишлабғчиқариш инфратизими яратилмоқда, экологик нуқтаи назардан тоза, атроф-муҳитни ҳимоя қилувчи махаллий илмий ва илмий техник ишланмалар ва кашфиётлар ишлаб чиқарашга жорий қилинмоқда.\nПластик ва целлофан каби чиқиндиларни унумли иккиламчи ишлаб-чиқариш мисоли сифатида, ҳоли томонидан талаб қилинаётган томларни ёпиш материалларини ишлаб чиқаришни келтирса бўлади.\nШу каби ёрқин мисол сифатида 10 йилдан бери Тожикистон ҳудудида пластикни қайта ишлаб чиқришни йўлга қўйган МЧЖ «Фотуна-Ко» каби эксклюзив корхонани келтирса бўлади. Бу корхона полимер-кумли черепица чиқариш билан шуғулланади. Бир сменада 7 ишчи ишлайди. Хом ашё сифатида кварцли қум, иккиламчи қайта ишланган пластик ва бўёқлар ишлатилади. Замонавий ранг-баранг бўёқлардан фойдаланиб ҳохлаган рангдаги томни ёпадиган материал ишлаб чиқариш мумкин. Шуниси аҳамиятга молиқки, бу ерда бўёклар кум ва полимер ўртасидаги «боғловчи» компонент сифатида роль ўйнайди.\nПолимер-қум черепицасини ишлаб чиқариш жараёни\nБирламчи чиқиндиларни еғиш\nЙиғилган чиқиндиларни саралаш\nХом ашёни ишлов бериш учун юклаш;\nЦеллофан чиқиндиларни майдалаш;\nПластик чиқиндиларни грануляция қилиш;\nКварц қумни тайёрлаш;\nЭритма қисмларини аралаштириш;\nЭритма учун қоришмани юклаш;\nЗаготовкани тайёр қоришмасини қабул қилиш;\nҚоришмани пресс-форма аппаратига юклаш;\nИшловдан сўнг тайёр маҳсулотни чиқариш;\nМаҳсулотни қуритиш ва ортиқча аралашмалардан тозалаш;\nТайёр маҳсулотни қабул қилиш;\nТайёр маҳсулотни саралаш ва қадоқлаш;\nМаҳсулот мижозларга юбориш учун тайёр,. или Маҳсулот ишлатилишга тайёр.\nИшлаб чиқаришни жадаллигини ошириш максадида компания қуйидагиларни режалаштирган:\nХўжанд шаҳрида камида 6 пластик пакет ва бошқа идишларни йиғиш пунктларини ташкил этиш;\nХўжанд шаҳрида 15-тадан ортиқ ишлатилган пластик пакет ва бошқа идишлар учун махсус қабул қутиларни ўрнатиш;\nИккиламчи хом ашёни саралаш ва тозалашни йўлга қўйиш;\nАҳолининг маиший чиқиндиларни саралаш маданиятини кўтариш мақсадида ишлаш учун волонтёрларни жалб этиш.\nИшлатилган коғоз маҳсулотини йиғиб, макулатурага топшириш жуда унумли.\nБу ёғоч ва унда ишлаб чиқарилган маҳсулотларни импорт қилувчи мамлакатга шу йўл билан катта маблағларни тежашга имкон беради. Коғоз чиқиндиларидан унумли иккиламчи фойдаланиш мисоли - гигиеник туалет коғозини ишлаб чиқариш.\nЮқорида келтирилган мисоллар кўп нарса устида ўйлантириб қўяди. Мисол учун, бугунги кунда инновацион технологияларни ишлатиш замон талаби ва кунимизнинг зарурати. Лекин, минг афсус, барча корхоналар ҳам ўз чиқиндиларини қайта ишлашга жўнатмайди, чунки бу учун махсус техника керак, бу эса қўшимча харажат. Лекин бу муаммони шундай ҳолатда қолдириш мумкин эмас. Экспертлар фикрича, аҳлат ва чиқиндиларни нотўғри йўқотаётган, ўзбошимчалик билан ташлаб юбораётган корхоналарни катта солиқ ва жарималар билан жазолаш даркор.\nБугунги кунда иккиламчи ишлаб чиқарилган махсулотни қабул этиш бўйича давлат стандартлари ва уларнинг бошқа норматив-меёрий талаблари ўзига хос жиҳатларга эга. Гарчи ишлаб чиқарувчилар Стандартизация, метрология, сертификация ва савдо инспекциясининг Агентлигининг ҳудудий ваколатхоналарига мурожаат қилишса, улар янги ишлаб чиқариш учун алоҳида сўралган маҳсулот учун «Техник шартлар» ишлаб бериши мумкин.\nБу йўналишда «Иккиламчи хом ашёга ишлов берувчи корхоналарини давлат томонидан қўллаб-қуввалаш Дастури»ни қабул қилиш ва амалга ошириш бундан ҳам кўра унумли чора бўлиши мумкин. Мумкин, келажакда шундай чоралар атроф-муҳитни асрашнинг асосий йўли бўлиб қолиши ҳам мумкин.\nБизларга Хўжанд шаҳрининг атроф-муҳитни ҳимоя қилиш бўлими бошлиғи Гаффоров Шавкат Яхёджонович берган маълумотларга кўра амалдаги қонун ва ҳуқуқий меёрлар чиқиндиларни қайта ишлайдиган ва чиқиндисиз ишлайдиган корхоналарга бугундаёқ имтиёзлар бермоқда. Тожикистон Республикасининг «Атроф муҳитни ҳимоя қилиш тўғрисида»ги Қонунининг 20 моддаси («Табиий ресурслардан фойдаланиш ва аторф муҳитга салбий таъсир кўрсатиш учун тўлов» ва 46-49 моддаларига («Бюджетга бошқа тўловлар хақида») мувофиқ, ҳар бир табиий ресурслардан фойдаланаётган ташкилот, унинг мулкий шаклидан қатъий назар, ташландиқ ва чиқиндилар учун бадал тўлаши даркор. Агар ташкилот чиқиндиларга иккиламчи ишлов бераётган бўлса, ушбу бадаллардан озод қилинади.\nАтроф-муҳитни қутқаришга, аҳлат ва чиқиндиларнинг табиатга салбий таъсирини олдини олишга биринчи қадам - Биз Сиз билан биргаликда ўз уйимизда маиший чиқиндиларни бирламчи саралашни ташкил қилишимиз керак!\nБарча саралаган чиқиндилар иккиламчи маҳсулот ишлаб чиқарилишига кор бўлади.Тасаввур қилинг - инсоният шу йўл билан қанча табиий ресурсларни сақлаб қолади, қанча кувват ва маблағ тежаб қолади? Ниҳоят ўлкан миқдорда!\nЛекин саралаш ҳам тўғри бўлиши керак. Аҳлатни саралаш - майдакашлик эмас, балки келажакга қўшилган саводли хисса. Агар биз чиқиндиларни саводли ташлашга ўргансак, биз нафақат маданиятли жамиятга, балки ўзимиз истиқомат қилаётган атроф-муҳтни ҳимоясига хисса қўшган бўламиз. Бизниг лайфхак шу тўғрисида гапириб беради.\nВидео:Ассалому алейкум! Мен Дима ва мен Сизларга маиший чиқиндилар нима ва уларни қандай саралаш кераклиги тўғрисида айтиб бераман. Қани кўрайликчи, чиқиндилар бугунда аҳлатхоналарга ташланаётган суръатларда тушаверса, қай ҳолатга келамиз.\nБу кетишда уйимиз, кейин эса шаҳримиз битта катта аҳлатхонага айланиб колади ва ҳудудимизнинг бутун сатҳи аҳлат билан қопланиб қолади.\nБиз ишлатган маҳсулотлар чиқиндиси ўз-ўзидан йўқ бўлиб кетмайди. Асосан булар узоқ муддат ичида чирийдиган ёки умуман чиримайдиган чиқиндилар. Уларни зарарсизлантириб йўқ қилиш учун, табиатга жуда катта муддат керак. Мисол учун шиша идишга - миллион йил, консерва идишларига - 100 йил, резина маҳсулотига - 80 йил, тери маҳсулотига - 50 йилга яқин, нейлон мағсулотларига - 40 йил, полиэтилен маҳсулотларига - 20 йил, жун маҳсулотлага - 5 йил. Диққат! Сигарет қолдиқларини чиришига таҳминан 5 йил.\nАтроф-муҳитни қутқаришга, аҳлат ва чиқиндиларнинг табиатга салбий таъсирини олдини олишга биринчи қадам сифатида - Биз Сиз билан биргаликда ўз уйимизда маиший чиқиндиларни бирламчи саралашни ташкил қилишимиз керак! Бундай қилишдан илгари, шаҳрингизда иккиламчи чиқиндиларни қабул нуқталари борлигини билинг. Чунки бу муҳим, бўлмаса Сизда эски ҳолат - бир талай сараланган аҳлат бўлади. Ташаббус кўрсатиб уйингиз яқинида сараланган аҳлатни қабул қиладиган пунктларни яратинг.\nЭнди эса бизнинг кейинги маслаҳатларимизга риоя қилинг! Уйимизда чиқиндиларни саралаш бурчагини ташкил қилайлик. Энг кичкина хонадонда ҳам бир квадрат метр жой топилади. Контейнерлар ўрнига картон қутиларни ишлатса ҳам бўлади. Жойни тежаш учун қутиларни стол тагига жойлаштирса ҳам бўлади. Имкон бўлса балкон, қазноқдан фойдаланган қулай - булар иккиламчи хом ашёни сақлаш учун ниҳоят қулай жойлар.\nЭнди чиқиндиларни саралашга доир маслаҳатлар. Органик чикиндилар, коғоз маҳсулотлари, пластик ва шиша чиқиндиларини, техник чиқиндиларни бошқа-бошқа қутиларга таҳсимлашни одат қилинг. Турли идишларни ювиб саралашга ўрганинг. Чиқиндиларни ихчамлаштиринг.\nҲар бир саводли ташкил қилинган жараён сингари, чиқиндиларни саралашнинг ҳам тартиби бор. Биринчидан озиқ-овкат, органик чиқиндиларни алоҳида ажратинг. Иккинчида иккиламчи ишлов беришга яроқли чиқиндиларни ажратинг. Учинчиси - турли шоҳ, дараҳтларнинг барглари ва шу каби биологик чиқиндиларни тўпланг.\nВа энг муҳими - узингизни ишончсизлигингизни «менинг ҳаракатим ҳеч нарсани ўзгартирмайди» деган баҳоналар билан ўзингизни оқламанг. Оддий одамларни бефарқлиги орқали ханузгача чиқиндиларни саралаб йиғишни тадбиқ этмаганимизнинг асосий сабабларидан бири. Хатто битта турдаги иккиламчи хом ашёни саралаш - чиқиндилар билан курашишга, мамлакатимиздаги атрофҳмуҳитни асрашга қўшилган салмоқли хисса!!!\nЯкун ясар эканмиз, Сизни сўровимизда иштрок этишингизни илтимос қиламиз. Унинг натижаларидан бизнинг фуқароларимиз шаҳримиз чиқиндиларини экологик зарарсизлантириш йулларини қандай тасаввур қилишларини биламиз


Ўз навбатида Омбудсманнинг минтақавий вакиллари маҳаллий давлат ҳокимияти органларига, фуқароларнинг ўзини ўзи бошқариш органларига, корхоналар, муассасалар, ташкилотларга ва уларнинг мансабдор шахсларига аниқлаштирилиши лозим бўлган ҳолатлар юзасидан текширув ўтказишда кўмаклашишни сўраб мурожаат қилиш, шунингдек улардан ҳужжатлар, материаллар ва бошқа маълумотларни сўраш ҳамда олиш ҳуқуқига эга.\nХоразм вилояти халқ таълими бошқармаси бошлиғи Хамро Бектемиров жамоатчилик асосида Олий Мажлиснинг Инсон ҳуқуқлари бўйича вакили (омбудсман)нинг Хоразм вилоятидаги минтақавий вакили сифатида фаолият юритиб келмоқда. У фуқаролардан келиб тушаётган мурожаатларни жойига бориб ўрганиш ва ҳал этиш билан бирга маҳаллаларда учрашувлар ташкил этиб, Омбудсманнинг инсон ҳуқуқларини тиклашдаги ҳуқуқ ва ваколатлари ҳақида аҳолининг ҳуқуқий саводхонлигини оширмоқда. Муҳими, ушбу жараёнда баъзи қонун бузилиш ҳолатлари ҳам аниқланиб, уларни бартараф этиш бўйича ишланмоқда.\nЖумладан, Хоразм вилоятининг чекка ҳудудларидан ҳисобланган Тупроққалъа тумани фаоллари билан ўтказилган учрашувда “Хазорасп” маҳалласида яшовчи 5 нафар фуқаро ҳамда 7 нафар боланинг шахсини тасдиқловчи ҳеч қандай ҳужжатлари йўқлиги маълум бўлди. Аҳамиятлиси, ҳеч қандай ҳужжатсиз яшаётган инсонлар, паспорт ва туғилганлик ҳақидаги гувоҳномаларни расмийлаштириш учун тегишли давлат идораларига авваллари мурожаат ҳам қилишмаган. Минтақавий вакилнинг аралашуви билан фуқароларга тушунтириш берилиб, ҳужжатлар расмийлаштиришда амалий ёрдам берилди.\nШунингдек, Ҳамро Бектемировга келиб тушган мурожаатлардан бирида, Тошкент ахборот технологиялари университетининг Урганч филиали ходими устидан шикоят келиб тушди. Маълум бўлишича, ходим сайт, платформа, дастур ишлаб бериш учун фуқародан келишилган хизмат хақини олган лекин, мажбуриятини бажармаган. Мурожаатчининг ёзишича, 2 йилдан буён буюртмани чўзиб, бажармаган ходим, алдов йўли билан тўланган суммани қайтаришни ҳам ортга суриб келмоқда. Мазкур мурожаат юзасидан Омбудсманнинг Хоразмдаги минтақавий вакили ТАТУ Урганч филиали раҳбарияти билан боғланган ҳолда фуқаро мурожаатини ижобий ҳал этилишига эришди. Мурожаатчига тўланган сумма тўлиқ қайтарилиб, келишилган хизматни ўз вақтида бажармаган ходимга тегишли чора кўрилди.\nОмбудсманнинг Хоразмдаги вакилига кўп йиллардан буён савдо ва хизмат кўрсатиш соҳасида фаолият юритувчи "ORZU - FAXRIM" оилавий корхонаси раҳбаридан янги қуриб битказилган бинони бузиб ташланишини олдини олиш бўйича мурожаат келиб тушди.\nМурожаат ўрганилиши натижасида маълум бўлишича, ушбу оилавий корхонада оила аъзолардан ташқари яна 8 нафар ходим ишлайди. Тадбиркорга ишини кенгайтириши учун Хива тумани ҳокими томонидан бўш ер майдони ажратилади. Лекин, қурилиш ишлари белгиланган режадан кечикиб бошланганлиги сабабли, олинган ер майдони бир қанча муддат бўш ётади. Бу орада ушбу ер майдони фойдаланилмаётган ер участкалари сифатида рўйхатга олинади ва e-auksion савдо платформасига жойлаштирилади. Ҳозирда мазкур майдонда тадбиркор оилавий корхонасининг янги биноси қуриб битказилган. Лекин, ушбу майдонни e-auksion орқали бошқа фуқаро сотиб олган ва янги бинони бузиб ташлашини билдирган.\nМазкур низоли ҳолат юзасидан Омбудсманнинг Хоразмдаги Минтақавий вакили тегишли давлат идоралари билан боғланиб, бинони бузиб ташланишини олдини олди.\nЯна бир тадбиркор мурожаатида, сабзовот-полизчилик йўналишида фаолият юритиши учун ер майдони сўраб қилган мурожаати ҳанузгача ҳал этилмасдан келаётганлиги қайд этилган. Олий Мажлиснинг Инсон ҳуқуқлари бўйича вакили (омбудсман)нинг Хоразм вилоятидаги минтақавий вакили аралашуви натижасида "Dostonbek Rayxona Kamola" МЧЖ раҳбарига Урганч тумани Бекобод қишлоғи, Бекобод-Қумобод массиви ҳудудида жойлашган 5,8 гектар ер майдони ажратиб берилди.\nМаълумот учун: Олий Мажлиснинг Инсон ҳуқуқлари бўйича вакили (омбудсман)нинг Хоразм вилоятидаги минтақавий вакили Хамро Бектемиров ҳафтанинг Чоршанба куни соат 14:00 дан 17:00 гача фуқаролар мурожаатларини қабул қилмоқда. Манзил: Хоразм вилояти, Урганч шаҳри, Ю.Бабажанов кўчаси, 29-уй\nОмбудсманинсон ҳуқуқлариИқтисодий ҳуқуқМурожаатларМинтақавий вакил


ТИББИЁТЧИЛАР КЕНГАШДИ – Сурхон тонги\nБош саҳифа / Жамият / ТИББИЁТЧИЛАР КЕНГАШДИ\nАпрел 12, 2019\tЖамият Изоҳ қолдириш 397 Кўрилди\nКеча вилоят “Матбуот уйи”да Тошкент тиббиёт академияси Термиз филиали ташаббуси билан “Клиникагача бўлган фанларнинг тиббий таълимдаги ўрни” мавзусида халқаро илмий-амалий конференция бўлиб ўтди.\nТадбирга Тожикистон, Озарбайжон, Қозоғистон каби республикалар ҳамда мамлакатимизда фаолият юритаётган олийгоҳлар профессор ўқитувчилари, туман тиббиёт бирлашмалари бош шифокорлари ва соҳа ходимлари иштирок этишди.\n— Хабарингиз бор, 2018 йилда Президентимизнинг ташаббуслари билан Тошкент тиббиёт академиясининг Термиз филиали ташкил қилинган эди. Бунга сабаб, айни пайтда вилоятимизда 3000 нафарга яқин шифокор етишмайди. Айни пайтда вилоятимизда ана шу талабга нисбатан 50 фоиз шифокор фаолият юритмоқда. Афсусланарли жиҳати шундаки, айни пайтда соҳада ишлаётган шифокорларнинг тенг ярми нафақага чиққан ёки нафақа ёшида. Бугун бир давра атрофида жамланган шифокорлар тиббий таълим соҳасидаги ютуқ ва муаммолар хусусида ўзаро фикр алмашдилар. Олиб борилаётган бу тадбирлар, албатта, тиббий таълимда ўз самарасини беришига ишонса бўлади, — дейди Тошкент тиббиёт академияси Термиз филиали илмий ишлар ва инновациялар бўйича директор ўринбосари Эргаш Бердиев.\nОлдинги ДИЛЛАРГА ҲАМОҲАНГ ФЕСТИВАЛЬ\nКейинги Масъулият оширилиши лозим\n“Ёш журналистлар” тўгараги


ЎзА - “Бор бўлинг, ҳамширалар!”\n11.05.2018 17:09 Чоп этиш версияси\n“Бор бўлинг, ҳамширалар!”\nҲар йили 12 май – Халқаро ҳамширалар куни сифатида бутун дунёда, шу жумладан, юртимизда ҳам кенг нишонланади.\nЖорий йилги Халқаро ҳамширалар куни Жаҳон соғлиқни сақлаш ташкилоти томонидан “Саломатлик – инсон ҳуқуқи, уни таъминлашда ҳамшираларнинг ўрни ва истиқболи” шиори остида ўтказилмоқда.\nШу муносабат билан, Ўзбекистон Республикаси Соғлиқни сақлаш вазирлиги ҳамда Ўзбекистон Соғлиқни сақлаш ходимлари касаба уюшмаси республика кенгаши томонидан 11-12 май кунлари пойтахтимиздаги Алишер Навоий номидаги Кино саройида илмий-амалий семинар ўтказилмоқда.\nТадбирда тиббиёт муассасаси, жумладан, тиббиёт ҳамшираси фаолиятига соҳа амалдорлари эмас, оддий одамлар, аҳолининг бевосита ўзи холис баҳо берадиган тизим яратилгани ва ушбу мезон орқали баҳоланиши таъкидланди.\nАнжуман давомида аҳолига малакали тиббий ёрдам кўрсатишда ҳамкасбларига ўрнак бўлаётган ўрта тиббиёт ходимларидан бир гуруҳи Соғлиқни сақлаш вазирлигининг “Соғлиқни сақлаш аълочиси” кўкрак нишони ва фахрий ёрлиғи ҳамда Ўзбекистон Соғлиқни сақлаш ходимлари касаба уюшмаси республика кенгашининг фахрий ёрлиғи ва эсдалик совғалари билан тақдирланади.\nҲамшираларни касб байрами билан муборакбод этиш мақсадида “Бор бўлинг, ҳамширалар!” деб номланган гала-концерт намойиш қилиниб, унда элимиз суйган санъаткорлар ижросида куй-қўшиқлар ижро этилади.\nШунингдек, анжуман доирасида иштирокчилар Тошкент шаҳри ва вилоятида жойлашган муқаддас қадамжоларни зиёрат қилади, мустақиллик йилларида барпо этилган бино ва иншоотлар билан яқиндан танишади.


Kutubxona - Damin Jumaqul. Gapingizga qoʻshilaman (hajviya) / Kiril\nSiz shu sahifadasiz: Damin Jumaqul. Gapingizga qoʻshilaman (hajviya) / Kiril\nМуаллиф Дамин Жумақул\nАсар номи Гапингизга қўшиламан (ҳажвия)\n- Дамин Жумақул\nГапингизга қўшиламан (ҳажвия)\nТунги дискотекага ўхшаб тўс-тўполон, шовқин-суронга тўла тўй базмида бошловчининг кўзидан панароқ жой топиб ўтирдим. Келин-куёвни қутлаш учун базм иштирокчиларидан бирига сўз берилди. Сўзга чиққан басавлат киши «олдинги гапларга қўшиламан», деб сўз бошлаган эди, қаршимдаги йигит хандон отиб кулиб юборди. Менинг ажабланиб қараганимни сезди-да, бироз хижолат аралаш гап бошлади:\n— Ўзбекнинг ўзи қизиқ, ўзидан сўзи қизиқ дегани ҳақ гап, ака. Ана шу иборани қизиқ одатларимизни қўшиб янада бойитиш мумкин, масалан, эргашувчанлик.\n— Шунақа одатимиз бор эканми?\n— Ҳа-да, ҳозиргина айтилган «Олдинги гапларга қўшиламан», дея бошланувчи гап нимани билдиради, сизнингча?\n— Билмадим, эҳтиёткорлик ёки сўзга чечан эмасликдир балки, ким билади яна...\n— Мен биламан, бу табиатимиздаги тобелик-ергашувчанликка ёрқин мисол бўла олади.\n— Шу икки оғиз гап-а, кўпроқ ичиб қўймадингизми, биродар?\n— Йўқ, умуман ичмайман. Фикримни сизга тушунтириш учун келинг, яқин кунларда бошимдан ўтган бир-икки воқеани айтиб бера қолай.\nСинглимга совчи келди. Совчини чошгоҳ пайтида ёпиқ эшик ортида қабул қилган отам уни кузатгач, бизга кечгача барчамиз йиғилишимизни амр этди. Янгиқишлоққа кўчиб кетган акаларим, туман марказида яшайдиган опам, қўшни вилоятга келин бўлган синглим, шу орада чулдирашиб юрган укаларим, сингилларим... Xуллас, узоқ-яқиндан ҳамма ака-ука, опа-сингилларни йиққунча жоним ҳиқилдоғимга келди.\nШомга бориб ҳовлимиз болаларнинг қий-чувига тўлди. Супанинг усти бола-бақрага торлик қилгани боис ерга жой қилинди. Кун узоғи чопқиллашиб толиққан болаларнинг баъзилари дастурхонга ош тортилгунча, бошқалари эса ошдан кейиноқ ухлаб қолишди. Ҳеч қанча вақт ўтмай, шовқин-суронга тўла ҳовли тинчиди-қолди. Айни шуни кутиб турган отам ёнбошлаб ўтирган болишдан ўмганини узди-да, томоғини бир қириб олиб гап бошлади:\n— Норқизилнинг улига Озодани сўраб келишибди. Нима дейсилар, менга қолса, бергудай ройим бор. Норқизил бамаъни одам, болаларини ҳам эсли-ҳушли, деб эшитаман. Айниқса, шунисининг топиш-тутиши яхши эмиш. Тошкандда савдо қилади, дейди. Чойнакдайгина бир бола кўк «Тико» миниб у ёқ-бу ёққа ўтиб қолади, шу эмасми?\n— Чойнакдайгина бўлгани билан қип-қизил тентак у. Бир ўчакишган одам ундан ўлиб қутулмаса, қутулмайди, — дедим. Отам эътироз билдирди:\n— Гапнинг бисмиллосини бировнинг камчилигидан бошламанг, жаҳли ёмон бўлса, ёмондир. Жаҳлсиз эркак эркакми? Ана қаранг, шу боладан икки-уч баробар келбатли йигитларнинг нечови почтанинг олдида қари отаси ё энасининг нафақасини кутиб эртадан кечгача қарта ўйнаб ётишибди. Синглингизни шу нонхўрлардан бирига берсак, кўнглингиз тўладими?\nОтамнинг одатлари шунақа: бировга танбеҳ бермоқчи бўлса, уни «сизлаб» бошлайди. Бироқ гапнинг тўғрисини айтгандим. Норқизил аканинг ўша ўғлини ёмон кўраман. Унинг Тошкентда нима иш қилиб юрганини ҳам эшитганман. «Эй, шундай қилиб пул топгандан кўра оч юрган яхши» демоққа оғиз жуфтлаган эдим ҳамки, катта акам гап бошлаб қолди:\n— Ҳа, энди, турмуш деганлари нозик масала, шу Озоданинг ўзидан ҳам бир оғиз сўраган маъқулмикан, дейман.\n— Ундан сўраш шарт эмас, сўрасанг, ўқишга кираман дейди. Қишлоқда дипломлилар озми, кўпи бекорчи, битта домулло Ҳайдар тоғанг бўлса, ёз бўйи одамларнинг лойҳандагидан чиқмайди.\n— Гапларингиз тўппа-тўғри, отажон, сизнинг айтганларингизга юз фоиз қўшиламан. Яхши жойдан жой чиқдими, ўраб-чирмаб узатиб, қутулиш керак қиз боладан, — деди дид билан тарвуз тилимлаётган ўртанча акам қўлидаги пичоқни юзига яқинлаштириб. Шу топда кўзимга акамнинг қўлида кўтарилган пичоқ узун бокалга ўхшаб кўринди. Гаплари эса худди қадаҳ сўзининг ўзгинаси. «Қойил, тўйлардаги бошловчиликнинг нуқси урибди», деб қўйдим, гапларидан ижирғаниб. Кейин гапга аёллар қўшилди. Отам онамдан бошлаб қизлари, келинларнинг ҳам фикрини эшитди. Машварат сўнгига бориб отамдан бошқа ҳамма Норқизил ака билан қуда бўлишга қарши чиқди. Тортишув жараёнида ўртанча акам ҳам биз тарафга оғиб кетди.\nОилавий мажлис отамнинг қатъият билан «Бўлди, совчиларга тўйни олиб келаверинглар, деб айтамиз, тамом», деган жумласи билан якунланди.\nМеҳмонларни кузатаётганда катта акамга «Бу йиғиннинг нима кераги бор эди, ҳайронман, отамнинг ўзлари жавобини бериб юбораверса бўлар экан-ку, кимнинг фикри инобатга олинди?», дедим энсам қотиб. Опичлаб олган ўғлини машинанинг орқа ўриндиғига оҳиста ётқизган катта акам мийиғида кулиб: «Бу ҳам бир гап-да, ука, нима сен ростдан маслаҳатлашамиз, деб ўйлаганмидинг? Эй, Собирбой, ўзингдан катта бир нарса деса, гапингизга қўшиламан, деб туравер, барибир сенинг фикринг ҳеч кимни қизиқтирмайди», деди.\nСайловда ҳам шундай бўлди. Номзодларнинг бири тумандаги амалдорлардан эди. Сайловолди учрашувининг дастлабкиси бизнинг участкада ўтди. Номзоднинг ишончли вакили уни шундай сифатлар билан таърифладики, айтишича, нафақат туман, балки бутун вилоятда амалга оширилган ишларнинг ташаббускори, фаол иштирокчиси шу киши экан. Қарши тарафдан бир киши сўзга чиқди: «Ҳамма ишни бу акам бажараётган бўлсалар, бошқалар нима иш билан машғул?», деб сўз бошлаган эди, сайловчилар қарсак чалиб уни олқишлаб юборишди. Бундан руҳланган нотиқ амалдорнинг авра-астарини ағдариб танқид қилди. Сайловчилар уни дамба-дам олқишлаб турди. Буни кўриб «Энди уни ҳеч ким қўллаб-қувватламаса керак», деб хаёл суриб турувдим, тумандаги йирик ташкилот раҳбарларидан бири сўзга чиқиб, амалдор дўстининг ноёб хислатлари, ташкилотчилик қобилияти, қўл остидаги ходимларига меҳрибонлиги, қабулига келган одам албатта ундан хурсанд бўлиб кетиши ҳақида лоф урди, кейин ҳаммани унинг номзодига овоз беришга чақирди. Мўъжизани қарангки, омманинг фикри бирданига ўзгарди. Амалдорнинг қабулига ойлаб киролмай юрган кишилар ҳам унинг номзодини қўллаб овоз берамизга тушиб кетишди. Шундан кейин мен сайловга қадар бўлиб ўтадиган барча учрашувларда қатнашишга қарор қилдим. Бошқа учрашувлар ҳам деярли шу йўсинда ўтди. Сайловчилар дам у томонга оғиб кетади, дам бу томонга. Учрашув тугаб, уйларига қайтишаётганда эса номзоддан норозилигини бир-бирларига изҳор қилишади. Натижа нима бўлди? Ўша амалдор депутатликка сайланди.\nИшхонада касаба уюшмаси раисиман. Бир куни бошлиқ чақирди. Ҳол-аҳвол сўрашгач, мақсадга ўтди.\n— Янги йил байрами олдидан бирорта жонкуяр, меҳнаткаш ходимимизни мукофотласак, касаба уюшмаси раисисиз, корхона ходимларини яхши биласиз. Шунинг учун мукофотга кимни тавсия этиш масаласида сиз билан маслаҳатлашиб олсак, дегандим.\n— Ўзингиз бирор кишини мўлжаллаяпсизми?\n— Шу-у, кадрлар бўлимининг бошлиғи Маликахонни ўйлаб турибман-да, — дея кўзойнаги тагидан айёрона нигоҳини менга тикиб гап бошлади директор,— бевосита ишлаб чиқариш жараёнида иштирок этмаса ҳам, ҳар ҳолда ёш, интизомли, ўсадиган қиз, нима дейсиз?\n— Малика ёмон ходим эмас-ку, менга қолса, мукофотни Абдували акага берган маъқул. Корхонамизга кўп меҳнати сингган қўли гул уста. Қолаверса, ҳозирги кунда у нафақат корхонамизда, вилоят бўйича биринчи рақамли пайвандчи ҳисобланади.\n— Ҳа-а, фикрингиз ёмон эмас, тушликдан кейин ҳисобчи билан киринг, учаламиз яна маслаҳатлашамиз, хўпми?\nПешинда учаламиз бошлиқнинг хонасида йиғилдик.\n— Ҳалимахон, байрам олдидан бирорта ходимимизни хурсанд қилайлик, деб маслаҳатлашувдик. Мукофотга мен Маликахонни, «профсоюз» Абдували акани тавсия этаяпти, сизда ҳам бирорта номзод борми? Балки ҳаммамизга маъқул совриндорни сиз топарсиз, — дея ҳисобчига маъноли қараш қилди бошлиқ.\n— Вой, мен нима дердим, Суннат Воҳидович, сиз Маликахонни айтган бўлсангиз, қўшиламан, Малика ҳар куни келади ишга, — деб нозланди Ҳалимахон. Бош ҳисобчининг бунчалар уқувсизлик билан хол қўйганидан бошлиқ нафратланиб кетди. Аммо овоз йиғиш борасида устунликка эришди.\nКейин бу савобли ишни қонуний кучга киритиш учун мажлис чақирилиб, баённома тузилди. Мажлисда ҳамма сеҳрлангандек, Маликани мақтай кетди. Уларнинг гапларига қулоқ солиб ўтириб, «Яхшиям, Маликахон бор экан, бўлмаса, корхонамиз аллақачон ёпилиб кетармиди», — деб кесатдим. Аммо киноям ҳавода қолди, ҳеч ким эътибор қилмади.\nЯнги йил — оилавий байрам. Шу боис синфдошлар кундузи йиғилишдик. Узун-қисқа, ориқ-семиз, тўртбурчак-учбурчак шишалар олдин-кейин очилиб, кетма-кет қадаҳ сўзлари айтилди. Синфдошларимнинг пойма-пой, бир боғдан, бир тоғдан келиб айтаётган қадаҳ сўзларини тинглар эканман, бот-бот уларнинг «Олдинги гапларга қўшиламан», деганлари қулоғимга чалинар эди. Шунда ўзимча ўйладим. Бу нима дегани? Наҳотки, шу даврада йиғилганларнинг аксарияти ўз сўзига эга бўлмаса. Тенгдошларим ҳеч қандай қарор қабул қилмайдиган қувноқ даврада нега бунчалар эҳтиёткорлик қилишаяпти. Бу бечоралар жиддийроқ йиғинларда нима қилишар экан? Ё шуларнинг билгани тўғримикан? Тўғрида, сен ўз овозингга эга бўлиб қаерда, нимага эришдинг, дея ўйлаб қолдим. Сўз навбати менга келганда ўрнимдан туриб май тўла қадаҳни қўлимга олдим-да:\n— Ҳурматли синфдошларим, мендан олдин айтилган ва кейин айтиладиган яхши гапларнинг барчасига қўшиламан, — деб гапимни якунладим. Бироз кутиб турдим, қарасам, ҳеч ким янги гап кутмаяпти, ҳамма ўзи билан ўзи овора. Демак, сўз айтишнинг, яшашнинг энг яхши йўли шу экан, энди ҳар доим «Қўшиламан» шиорига амал қиламан, деб ўзимга ўзим сўз бердим.\nҲозир қадаҳ сўзи айтган киши мўъжазгина ташкилот раҳбари. Уни яқиндан биламан, бизнинг тизимда ишлайди. Раҳбарликка ҳам худди қадаҳ сўзидагидек, «Ҳурматли акахонимиз фалончи пистончиевичнинг гапларига қўшиламиз», деб сўзга чиқавериб эришди. Кейин нима бўлди, биласизми? Кейин у қўл остидаги ходимларидан ўзининг гапига қўшилишни талаб қилди. Уларнинг орасида ҳам менга ўхшаган содда қайсарлар бор экан, чоғи. Бир нечтаси унинг гапига қўшилмай ишдан бўшаб кетди. У бечораларнинг соддалиги шундаки, «ҳар бир инсон ўз фикрига эга бўлиши керак», деб ўйлашади. Марҳамат, ўз фикрингга эга бўлавер, лекин ўзингдан катта бир нарса деганда гапига қўшилиб қўй. Ахир қўшилиш-ергашиш миллий таомилимиз.\nУнинг гапларини мароқ билан тинглаётган эдим, бошловчига қўли билан мени кўрсатиб нимадир деяётган тўй эгасига кўзим тушиб қолди. Суҳбатдошимга «Мен ҳозир келаман», дедим-у астагина сирғалиб чиқиб тўйхонани тарк этдим. Чунки менинг ҳам олдинги гапларга қўшиладиган одатим бор.\n"http://www.kutubxona.com/wiki/index.php?title=Damin_Jumaqul._Gapingizga_qoʻshilaman_(hajviya)_/_Kiril&oldid=12628" dan olindi


"Товламачи" яна биттага кўпайди\nЎзбекистонда расман рўйхатга олинган инсон ҳуқуқлари гуруҳи бўлмиш Эзгулик аъзоларига¸ кузатувчиларга кўра¸ кейинги пайтларда ҳукумат босими кучаймоқда.\nҲамкасбларининг билдиришича¸ Эзгулик инсон ҳуқуқлари жамиятининг Жиззахдаги фаоли Саидрасул Хушбеков товламачиликда айбланиб, 16 кундан буён тергов изоляторида сақланмоқда.\nСаидрасул Хушбековнинг ҳибсга олиниши билан боғлиқ маълумотларни ўрганиш учун Жиззах вилоят Пахтакор тумани Ички ишлар бўлимига қўнғироқ қилдик.\nОзодлик: Саидрасул Хушбеков деган одам ҳибсга олинган экан. У қачон қўлга олинган?\nИИБ ходими: 16 мартда санкция берилган.\nОзодлик: Ўша куни ҳибсга олинганми?\nИИБ ходими: Ҳа.\nОзодлик: Қайси модда бўйича айбланаяпти?\nИИБ ходими: Товламачилик.\nЭзгулик жамиятининг Жиззах вилояти бўлимидан олинган маълумотга қараганда, Саидрасул Хушбеков собиқ милиция зобити. Милициядан ишдан кетгач, Саидрасул Хушбеков бир ярим йилдан буён Эзгулик жамиятида фаолият кўрсатган.\nМарказий Осиё янгиликлар хизматининг хабар қилишича, Саидрасул Хушбеков 600 АҚШ долларини товламачилик йўли билан олаётган пайти қўлга олинган.\nЭзгулик жамиятининг Жиззах вилояти бўлими раҳбари Абай Байбулатов Саидрасул Хушбеков собиқ банк ходимидан пул олаётган пайтида ушланганини айтади.\n- Мен Саидрасул Хушбековнинг ҳибсга олиниши билан боғлиқ ҳолатни назорат қилиб бораяпман. Ҳозирча бирорта ҳуқуқ бузилиш ҳолати йўқ. Милиция уни қийнамаяпти. Ҳозирча тергов ҳам меъёрида кетаяпти. Биз бу ишни кузатиб бораяпмиз, дейди ҳуқуқ фаоли.\nАбай Байбулатов Саидрасул Хушбеков ҳибсга олинишидан бир ой аввал Эзгулик жамиятидан ишдан бўшаганини ҳам гап орасида қистириб ўтди.\nЖиззахлик ҳуқуқ фаоли Бахтиёр Ҳамроев фикрича, Саидрасул Хушбековнинг ҳибсга олиниши билан Эзгулик жамиятига бўлаётган тазйиқлар ўртасида узвий боғлиқлик бўлиши мумкин.\n- Бу ерда қандайдир бир ўйин бўлаяпти. Воқеалар ривожланиши бир-бирига занжир бўлиб боғланиб кетаяпти. Эзгулик жамиятининг Тошкентдаги офисига куч ишлатар тузилмалар, яъни прокуратура ва ички ишлардан одамлар келиши билан боғлиқ воқеалар...\nЭнди эса бунинг орқасидан Саидрасул Хушбековнинг қўлга олинишида қандайдир узвий боғлиқлик бор. Бунга Эзгуликка бўлаëтган тазйиқларнинг давоми деб қараш мумкин. Мана, Эзгуликда ҳам шунақалар бор, деб кўрсатмоқчи-да. Бу атайлабдан қилинаяпти, дейди Бахтиёр Ҳамроев.\nСаидрасул Хушбековнинг ҳибсга олинишида масаланинг яна бир жиҳати эътиборни тортади – сўнгги пайтларда Ўзбекистонда мухолифатчи ва ҳуқуқ фаоллари айнан товламачиликда айбланиб, ҳибсга олинаётгани кузатилади.\nМарғилонлик таниқли ҳуқуқ фаоли Мўътабар Тожибоева ҳам дастлаб товламачиликда айбланиб, ҳибсга олинган ва кейинчалик унга нисбатан Жиноят кодексининг 16 та моддаси бўйича айблов эълон қилинганди.\nХоразмлик ҳуқуқ фаоли 72 ёшли Исоқ Абдуллаевга қўйилган 18 модданинг биттаси товламачилик бўлса, жиззахлик журналист Улуғбек Ҳайдаров, мухолифатчи ва ҳуқуқ фаоли 60 ёшли Норбой Холжигитов, шунингдек, сирдарёлик ҳуқуқ фаоллари Алишер Кароматов билан Аъзам Фармонов ҳам товламачиликда айбланиб, узоқ муддатга озодликдан маҳрум қилинган.\nБу рўйхатдагилар сони жуда кўп бўлиб, ўтган йили ҳуқуқ фаоли Аъзам Турғунов ҳам шу рўйхатга қўшилди. Аъзам Турғунов товламачиликда айбланиб, 10 йиллик қамоқ жазосига ҳукм қилинди.\nЖорий йилнинг 22 февралида эса мустақил журналист Дилмурод Саййид ҳам товламачиликда айбланиб, ҳибсга олинди. Айни пайтда Самарқанд вилоят прокуратураси Дилмурод Саййид иши бўйича тергов-суриштирув ишларини олиб бораяпти.


5 июнь,2017, 13:52 852\nЭҳҳ, ўзбек футболи! Гоҳида ўйлаб қоласан, худди футбол майдонидаги ноёб футболчиларнинг “ноёб” ҳаракатларидек ҳаракат қилгинг келиб қолади. Бу сўқмоқ йўл. Анчайин қалтис йўл. Бу йўлдан ҳамма ҳам юравермайди. Айнан шу билан шуғулланамиз.\nБиз бугун “икки севишган қалб” ва яна у, бу ҳақида гаплашамиз. Аниқроқ айтадиган бўлсак, гап ўзбек футболи ва футбол журналистикаси, журналистлар ҳақида.\nЖурналистларимиз ўзбек футболи, унинг муаммолари ва яна ким ҳақидадир, нима ҳақидадир ҳар доим ёзишади. Бу ерда ажабланадиган ҳеч нарса йўқ. Чунки бу уларнинг касб тақозаси. Ажабланарлиси шундаки, улар ҳақида ҳеч ким ёзмайди. Биз бугун энг “ноодатий”, “ностандат” усулдан фойдаланимиз. Яъни, гап, ўзбек футболи журналистлари ҳақида. Журналистларимиз учун бошқалар тутган кўзгуда ўз аксини кўриш, жуда ҳам қизиқ. Бундан уларнинг таъсирланиш доирасидаги ҳиссиётларини кўриш, мен учун, ундан-да қизиқ.\nҲозир ҳамма ёзаяпти. Билган ҳам, билмаган ҳам.\nЗамонингдан ўргилай. Интернет деган бир “балои азим” чиқди. SPORTS.uz, voha.uz, uff.uz, stadion.uz, interfutbol.uz, maydon.uz, penalty.uz ва ҳаказо. Бу қора қутига бошчангизни бир қўр тиқиб олсангиз, у ерда футбол ҳақида, футболчилар ҳақида “сайланмалар” тўпламидаги энг сара ва ширадор сўкинишлардан тортиб, ўзбек футболининг глобал муаммоларигача бўлган фикрларни ўқийсиз. Интернетни бўлгани яхши, аммо унинг камчилиги шундаки, у ерда маълумот ҳаддан зиёд кўп. Нима ҳақидадир ўқишни билмайсиз-у, бирдан бошқасига ўтиб кетасиз, ундан кейингисига. Яна бошқасини бошлайсизда, бирдан бошқасига, сўнг орқага. Олган маълумотларингизни барчаси миянгизда худди “елвизак” каби айлана бошлайди, айлана бошлайди. Бироз вақт ўтиб ”елвизак” қандай пайдо бўлган бўлса, худди шундай ғойиб бўлганидек, олган маълумотларингизни барчаси хотирангиздан ўчиб кетади. Кейин савол пайдо бўлади: “мен нима ҳақида ўқидим?”.\nГазеталаримизнинг ўрни бошқача. “Футбол экспресс”, “Интер футбол”, Чемпион”, “Стадион”, “Эрудит спорт” ва бошқалар. Уларда қандайдир ҳарорат бор. Нима учундир уларни ҳар доим соғинч билан кутаман. Битта камчилиги, маълумотлар анча кеч етиб келади.\nТелевидения эса умуман бошқача. Унда “жонли ижро” бор. “Жонли ижро”га нима етсин! “Гол”, “FIFA” ажойиб лойиҳалар. Аммо футболимиз тарғиботи учун улар камлик қилади. “Футбол шарҳи”, “Soccer club” кўрсатувларини соғиниб қоламан.\nЖурналистларимизнинг қайси “маълумот ўчоғида” фаолият юритишидан қатъий назар, уларнинг ижодига ҳурмат билан қарайман.\nМустақилликка эришганимиздан сўнг ўзбек футболи саноатида (агар уни “саноат” деб аташ мумкин бўлса) энг ривожланган соҳалардан бири, бу – футбол журналистикасидир. Ўтган давр мобайнида журналистика соҳасида кўплаб исттеъдодларни, ижодкорларни кашф қилдик. Уларни эл таниди, юрт таниди.\nРивожланган бу соҳа нуқтаи назаридан қараганда ўзбек футболи ва футболчиларига бўлган таъсири ўта юқори даражададир. Бу соҳа вакиллари улкан потенциал куч қудратга эга. Агар улар исташса, ўзбек футболини юксак чуққиларга чиқариб қўйиши ҳам мумкин, агар исташса вайронага ҳам айлантиришлари мумкин. Чунки уларнинг қўлларида қудратли даражадаги қурол мавжуд. Ўзингиз биласиз, қуролли инсонлар билан ҳазиллашиб бўлмайди…\nМен журналистларни қиёсан бўриларга ўхшатаман. Бўрилар қуюқ ўрмонзор санитарлари бўлишса, журналистлар футболимиз санитарларидир. Агар завқланиб ифодалайдиган бўлсак, бу ҳақда айнан шундай дейишга арзийди. Бўри одамлар нуқтаи назаридан қараганда, жуда бўлмағур махлуқ, лекин ҳайвонлар орасида у юқори даражада ривожланган жонивор, чунки унинг миясининг ҳажми катта. Ва яна уни қўлга ўргатиб бўлмайди.\nМамлакатимизда шундай футбол журналистлари борки, уларнинг фикри ҳамма вақт футбол соҳаси одамларининг фикрига тўғри келавермайди. Бу журналистларни эса, уларнинг қараши ҳам, фикри кўп ҳам қизиқтиравермайди. Чунки бундай футбол журналистларини футболга нисбатан, унинг атрофидаги одамлар фаолиятига нисбатан ҳам ўз қарашлари бор. Бу “ўжар” журналистларни ҳеч ким ва ҳеч нарса ортга қайтара олмайди. Улар ўзгача фикр қиладиганлар сирасига киради. Яъни “ностандарт” ўйлайдиганлардир.\nҲар соҳада бўлгани каби, футболдаги танқидга ҳам нормал қараш керак. Боя юқорида таъкидлаганимиздек, баъзан “санитарлик” ҳам қилиб туриш керак. Аммо танқид ғаразгуй ёки бировнинг ёмон кўриш нуқтаи назаридан эмас, холисона бўлиши ва бу танқиддан одамлар ўзига тўғри хулоса чиқариши керак. Токи, танқид бир қадам олдинга ўтишга туртки бўлсин. Тан олиш керак, юртимиз футбол журналистикасида ўз ишини усталари талайгина.\nГоҳида менда шундай тасаввур пайдо бўлади. Футбол журналистларимиз ва футболимиз ҳеч келиша олмаётган эр-хотинга ўхшайди! Эр, хотиннинг юзига кўзгуни тутиб ўшқиради! “Турқингга қара, сенда лаззатланадиган, роҳатланадиган ҳеч нарса қолмади!, Кетаман!”… хотин қурмагур ҳам ўз билганидан қолмайди! Бундай “хотин”дан эр безади. Бундай ўхшатишдан албатта узр сўрайман. Аммо бундай эрлар, баъзан ўз ортидан миллионлаб бошқаларни ҳам эргаштириб кетади.\nБаъзан ўйлаб қоламан, балки бир ёқадан бош чиқариб, ўзимизнинг футболни ривожлантиришни, гўёки оҳанграбодек ўзига тортадиган нарсага айлантириш учун биргаликда ҳаракат қилиш керакдир! Майли фикрлар хилма-хилу, аммо мақсад битта бўлсин.\nБир вақтлар ўқиганим бор, журналистлар мамлакат раҳбарини, сармоядорларни футболга бўлган муносабатини, футболга бўлган меҳрини ўзгартира олган. Улар ўз мақсадларига етишмагунча. Ёзишдан тўхташмаган. Бу мамлакатда журналистларнинг саъй-ҳаракатларидан кейин, футбол ҳақиқий индустрияга айланган.\nУстозимиз, футболимиз дарғаси Ахбор ака Имомхўжаевни буюк саркардага ўхшатаман. У киши ўзбек футболи журналисткасига таъмал тоши қўйган ижодкор ҳисобланадилар. У кишининг ортида қудратли кучга эга бўлган, улкан қўшин саф тортиб турибди. Бу қўшин шунчалик буюк куч-қудратга эгаки, у ҳоҳлаган “мамлакат”ни забт этишга қодир!\nҚачондир, қаердадир ўзбек футболи улкан муваффақиятни қўлга киритса, билингки бу сизнинг ишингиздир, билингки, бу муваффақиятда сизнинг улкан имзоингиз бўлади!\nБарчангизга ижодий парвозлар тилаб, ҳурмат билан – Маҳмаюсуф Бердиев.\nСалоҳиддин Маҳмудов "Пахтакор-79" хотираси муносабати билан велосипедда Россия ва Украинага саёҳат қилмоқда 542 18.09.2017\nСайтимиз ходими “Йилнинг энг фаол спорт журналисти” танловида мукофотланди 328 27.06.2017\nСанъат Шарипов: Ислоҳотларни болалар футболидан бошлаш керак 1522 22.05.2017\nТеглар: Таҳлил Журналистика\nШошилинч хабар! “Насаф” – “Пахтакор” ўйини куни чипталар сотувга чиқарилмайди 672\nШоҳжаҳон Эргашев АҚШдаги иккинчи жангини Лас-Вегасда ўтказади 548\nРоналдо: Мен ПСЖдан қўрқмайман 427\n"Насаф" - "Пахтакор". Йил жангининг превьюси 425\nПСЖ раҳбари Неймарнинг нархи борасидаги хабарларга ўз муносабатини билдирди 400\n“Нефтчи” клуби ЎзПФЛ талабларини бажаришга киришди 377\nУмид Аҳмаджонов: ЯФА билан ҳамкорлик ўзбек футболи учун жуда катта фойдаси тегади 315\nХитойликлар Италиянинг яна бир клубини сотиб олишди 259


Туркий кенгашга аъзо давлатлар журналистлари учун Озарбайжонга пресс-тур уюштирилди - Халқ сўзи\nТуркий кенгашга аъзо давлатлар журналистлари учун Озарбайжонга пресс-тур уюштирилди\n13:28 02 Сентябр 2021 Жамият\nАйни пайтда «Халқ сўзи» газетаси махсус мухбири Дилшод Каримов Озарбайжонда бўлиб турибди. У Туркий тилли давлатлар ҳамкорлик кенгаши томонидан ташкил этилган пресс-турда иштирок этмоқда. Қуйида журналистнинг илк таассуротлари билан танишасиз.\nОммавий ахборот воситалари ходимлари ўртасида дўстлик ва ҳамкорлик алоқаларини янада мустаҳкамлаш мақсадида ташкил этилган тадбирда Ўзбекистон, Қозоғистон, Туркия, Қирғизистон, Озарбайжон ҳамда кенгашга кузатувчи давлат сифатида қабул қилинган Венгриядан журналистлар қатнашмоқда.\nПресс-тур мамлакат пойтахти - Боку шаҳридан бошланди. Журналистлар қадимий ва ҳамиша навқирон кентнинг диққатга сазовор жойларида бўлишди. Жумладан, «Ичери шаҳар», яъни эски шаҳар мажмуасига қилинган саёҳат унутилмас таассуротларга бой бўлди.\nКўҳна мозийдан садо бериб турган мажмуа Озарбайжон давлатчилигининг ўрта асрларига тааллуқлидир. Ширвоншоҳлар сулоласи ҳукмронлиги даврига тегишли қадимий меъморчилик обидалари, масжиду миноралар, тарихий экспонатлар шонли ўтмишдан сўзлайди.\nБу мажмуа бугунги кунда мамлакатга келадиган сайёҳларнинг энг гавжум масканига айланган.\nШу куни журналистлар Боку шаҳридаги Гиламчилик музейини ҳам бориб кўрди. Ушбу маданий даргоҳга ўтган асрнинг 60 йилларида асос солинган бўлиб, 2007 йилда Озарбайжон Республикасининг марҳум Президенти, таниқли давлат арбоби, озар халқининг атоқли фарзанди Ҳайдар Алиев ташаббуси билан янги бинога кўчирилган. Музей биноси австриялик архитектор ҳай-тек усулида қад ростлаган бўлиб, шакли гиламга ўхшайди.\nПресс-тур иштирокчилари ушбу масканда нафақат мафтункор гиламларнинг турли намуналарини, балки озар халқининг гиламдўзлик анъаналарига хос нафис нақшлар, тасвирлар, орнаментларни томоша қилди.\nОзарбайжон гиламчилиги тайёрланиши жуғрофий жойлашувига қараб бир неча мактабга бўлинади. Қорабоғ, Габала, Боку мактабларига мансуб гиламлар катталиги, қалинлиги, нақшларга бойлиги билан бошқалардан ажралиб туради. Экспонатларнинг катта қисми маҳаллий халқ томонидан музейга совға қилинган бўлса, айримлари Европа коллекционерларидан сотиб олинган. Мазкур музей ҳам Боку шаҳрининг энг чиройли масканларидан ҳисобланар экан. Чунки бу ерда кўплаб сайёҳларни учратдик. Музей меҳмонларда жуда катта қизиқиш уйғотди.\nШундан сўнг Озарбайжон нафис санъат музейига ташриф буюрилди. Ушбу масканда озар халқининг ўтмиши ва замонавий санъатига оид нодир ашёлар сақланмоқда. Тасвирий санъат, кулолчилик, ҳунармандчилик, темирчилик, ҳайкалтарошлик ва бошқа қўл меҳнатига доир асарлар ўта нозик дид билан ишланган. Ўрта асрларга оид қурол-яроғлар, дубулғалар, қалқонлар, совутлар халқнинг ҳарбий санъатини ҳам намоён этса, рўзғор буюмлари ўша даврдаги оддий халқнинг турмуш тарзидан ҳикоя қилади. Музейдан Франция, Испания, Италия, Нидерландия, Россия ва бошқа давлатлар ижод аҳли яратган санъат намуналари ҳам ўрин олган.\nШу куни делегациялар Халқаро алоқалар таҳлилий марказида бўлиб, у ерда Озарбайжон Республикаси Президентининг ёрдамчиси – Ташқи сиёсат бўлимининг бошлиғи Ҳикмат Хожиев билан учрашди.\nУчрашувда туркий тилли давлатлар ўртасидаги алоқалар, жумладан, оммавий ахборот воситаларининг ўзаро ҳамкорлигини кенгайтириш масалалари муҳокама қилинди.\nҲикмат Хожиев туркий тилли давлатлар ўртасидаги алоқалар изчил ривожланиб бораётганини айтиб, уларни янада кучайтириш муҳим эканлигини қайд этди.\nСамимий ва очиқ мулоқотда журналистлар ўзларини таништирар экан, ҳамкорликларни янада кенгайтириш юзасидан ўз фикр-мулоҳазаларини билдирдилар.\nТадбир сўнггида Ҳикмат Хожиев ўзбекистонлик журналистларга интервью берди.\n— Ўзбекистон ва Озарбайжон халқларини тарихий анъаналар, маданият, тил ва эътиқод уйғунлиги боғлаб туради. Айниқса, кейинги йилларда икки давлат раҳбарларининг ташаббуслари билан ўзаро ҳамкорлик алоқалари янги босқичга кўтарилди, - деди Ҳ.Хожиев. – Айниқса, энергетика, газ-нефть, металлургия, автомобилсозлик, маданият, фан-таълим, туризм ва бошқа соҳаларда самарали ҳамкорлик қилинмоқда. Бундан ташқари, мамлакатларимиз Буюк ипак йўлини тиклаш ва ривожлантириш бўйича турли лойиҳаларда иштирок этмоқда. Шуни алоҳида таъкидламоқчиманки, Ўзбекистон ва Озарбайжон давлатларининг ҳамкорлигини янада серқирра қилиш имкониятлари юқори. Бу йўлда журналистларнинг ҳам ёрдамига суянамиз, албатта. Бундай пресс-турлар эса ижод аҳлининг фикр алмашувига, дўстлашувига, бирлашувига хизмат қилиши, шубҳасиз.\nПресс-тур давом этмоқда.


Самарқанд вилояти - Sizdan Telegram\n29 май 2022, Тошкент вақти: 14:08\nСАМАРҚАНД вил. – “Қўшни маҳаллада газ бор, бизда эса йўқ...”\nКАТТАҚЎРҒОН. “Самарқанд вилояти Каттақўрғон тумани Пайшанба шаҳарчаси Мадраса маҳалласи Усмон Юсупов кўчасидан ёзяпмиз. Уйимизда қарийб 3 йилдан бери газ йўқ. Совуқда болаларнинг боши касалдан чиқмай қолди. Топган пулимиз дори-дармон ва ўтинга кетяпти. Ҳолбуки, қўшни маҳаллаларда газ яхши. Туман газ идорасидан бунинг сабабини сўрасак, сизларнинг маҳаллага етмайди дейди.\n50 хўжаликка мослаштирилган трансформатордан 150 хўжалик фойдаланамиз. Шу сабаб тез-тез портлайди. Мутасадди ташкилотлардан ушбу масалага эътибор қаратишларини сўраймиз”.\nСАМАРҚАНД вил. – "Қурилиш-таъмирлаш ишлари август ойида тугатилиши керак эди”\nТОЙЛОҚ. “Самарқанд вилояти Тойлоқ туманида яшайман. 21-мактабда қурилиш ишлари ҳалигача тугалланмади. Ҳолбуки, қурилиш-таъмирлаш ишлари август ойида тугатилиши керак эди. Ҳозирда об-ҳавонинг совуқ келиши натижасида ўқувчилар ва ўқитувчилар азият чекмоқда. Туман ҳокимлигига бир неча маротаба мурожаат қилганимизга қарамасдан иш олдинга силжимади. Вилоят мутасаддиларидан амалий кўмак кутиб қоламиз”.\nСАМАРҚАНД вил. – “Уйимизгача газ қувури келган, аммо газга уланолмаяпмиз...”\nЖОМБОЙ. “Самарқанд вилояти Жомбой тумани Сарой маҳалласидан мурожаат қиляпмиз. Туман газ идорасига бориб, уйимизгача газ қувури келган, табиий газга уланайлик деб рухсат сўрасак, янги уйларга мумкин эмас, дейишади. Ҳолбуки, бир йил мобайнида биздан узоқда жойлашган маҳаллаларда ҳам янги газ қувурлари тортилиб, минглаб аҳоли уланган. Бизга ҳам табиий газ улаб беришларини сўраймиз”.\nCАМАРҚАНД вил. – “Фарзандларимиз 13:00 гача ўқиши керак, аммо 14:30 гача пол ювиб қолиб кетяпти...” (ВИДЕО)\nCАМАРҚАНД вил. – “Юқори синф ўқувчилар навбат асосида пол ювмоқда, ҳолбуки...”\n240p | 968,9kB\nКАТТАҚЎРҒОН. “Самарқанд вилояти Каттақўрғон шаҳридаги 14-мактабда янги ўқув йили бошлангандан бери етарлича фаррош йўқ. Фақат бошланғич синфларда фаррошлар синф полларини ювади, юқори синфларда эса ўқувчилар навбат асосида пол ювмоқда. Фарзандларимиз 13:00 гача ўқиши керак, аммо 14:30 гача пол ювиб қолиб кетяпти. Буни мактабга ўрнатилган камералардан ҳам билиб олса бўлади. Ахир, давлатимиз мактабларга фаррошлар учун маблағ ажратмоқда-ку. Ўқувчиларни ишлатишни тўхтатишларини сўраймиз”.\n(Бу хабар STга 17 сентября куни келган)\nСАМАРҚАНД: "Ҳисоблагичим 3548 кубометр ҳисоблаган, мен 3758 кубометр учун пул тўлаганман"\nПАСТДАРҒОМ. “Самарқанд вилояти Пастдарғом вилояти Янги санъат кўчаси 15-уйдан мурожаат қилмоқдаман. Туман газ таъминоти корхонаси асоссиз қарз ёзиб ойма-ой суммани ошириб бормоқда. Ҳисоблагичим 3548 кубометр ҳисоблаган, мен 3758 кубометр учун пул тўлаганман. Лекин газчилар нореал 384 минг сўм қарз ҳисобламоқда. Мутасаддилардан асоссиз қарзни бекор қилишларини сўрайман”\n(Бу хабар STга 23 июнь куни келган)


Бензин, алкоголь ва сигаретлар акциз солиғи миқдори оширилмоқда » Muzlik.uz - O‘zbekiston yangiliklari\n2020 йилда Ўзбекистон ишлаб чиқарилган аксиз солиғига тортиладиган бир қатор маҳсулотлар акциз солиғи миқдори икки бараварга оширилади. Бу келгуси йил учун давлат бюджети тўғрисидаги қонундан ўрин олган. Алкоголь маҳсулотлари ва сигаретлар акциз солиғини 1 апрель ва 1 октябрдан ошириш режалаштирилган бўлса, спирт улуши 40 фоиздан ортиқ бўлган коньяк ва ароқ учун — 1 январдан. Якуний истеъмолчига реализация қилинаётган бензин, дизель ёқилғиси ва газ акциз солиғи эса 1 апрелдан оширилади. Мобил алоқа, заргарлик маҳсулотлари; кумушдан тайёрланган ошхона анжомлари; нефть маҳсулотлари; газ ва полиэтилен гранулалари ставкалари 2020 йилда ўзгаришсиз қолади. Бунга қадар Ўзбекистонда ишлаб чиқарилаётган ва кўрсатилаётган акциз солиғига тортиладиган айрим товарлар ва хизматлар учун акциз солиғи 1 октябрдан оширилган эди.\n1 октябрдан қатор маҳсулотлар учун импорт божлари пасайтирилади


"Садақа эмас, ишлаб топишим керак" - Zamin.uz\n06:00 / 26.07.2018\n"Садақа эмас, ишлаб топишим керак"\nҚуйида мактублардан бирини келтираман. Сизнинг ҳам бошингиздан ўтган бўлиши мумкин. Ўша ҳолда қандай муомала қилганингизни эслаб кўрарсиз.\nБир неча йил аввал турмуш ўртоғим ва фарзандимни клиникага олиб бориб, чиқишларини кутиб турдим. Машина деразаси тақиллади, қарасам, 20-22 ёшлар чамасида озғин, кийимлари эскириб кетган йигит турибди. Ундан нима гаплигини сўрадим.\n– Менга юмушми, ё иш берсангиз!? - деди.\n– Нима гап ўзи? - дедим.\n– Кечгача бирор меҳнатли иш айтинг, бажариб бераман. Ўн беш минг сўм берсангиз кифоя! Уйга етиб олсам бўлди, - деди. Савол-жавобимизнинг қолгани шу таҳлит давом этди:\n– Бу ерда нима қиляпсан? Нега бу аҳволга тушдинг?\n– Мардикорчилик қилиб пул топгани келгандим, афсус бозорда мени сиғдиришмади.\n– Қачон келдинг?\n– Тўрт кун бўлди. Ҳеч қаерга сиғмагач, вокзалда ётиб юрдим, у ерда ушлаб олишиб, боримни олиб қўйишди.\n– Энди нима қилмокчисан?\n– Уйга кетмоқчиман, - деди кулиб – Менга тўғри келмас экан. Шу, уйга етиб олиш учун бирор иш бўлса, ўн беш минг сўмга автобусда уйга етиб олардим.\n– Нега келдинг? Сизлар тарафда иш йўқми?\n– Акам деҳқон, ота-онам кексайиб қолишган. Мен борига сабр қилиб яшаётгандим. Оёғим оғригач, докторлар текшириб, операция зарурлигини ва бунга юз эллик минг сўм керак бўлишини айтишди. Бизда шароит бўлмагани ва қарз сўрашни истамаганим учун, шу пулни Тошкентга келиб ишлаб топаман деб ўйладим. Афсус, насиб қилмади. Майли, энди пешонамдагини кўраман.\nБу гапидан кейин мен унинг оёғига разм солдим. Ўнг оёғи ҳақиқатдан чапига нисбатан жуда ориқ, касалмандлиги ҳам кўзидан кўриниб турарди. Ҳужжатларини сўрадим. Паспортига қарасам, ростдан ҳам Сурхондарёлик. Йигитга менда иш йўқлигини, бир-икки минг сўм беришим мумкинлигини айтдим. У:\n– Раҳмат ака, садақа эмас, ишлаб топишим керак. Вақтингизни олганим учун узр, - деб кетиб қолди. Ортидан кузата бошладим. Мендан кейин турган "Нексия"га якинлашди. Машинада бир эркак киши ўтирарди. Йигит ҳайдовчига бир нималар деди. Ҳайдовчи уни эшитиб, ора-чора савол бериб, йигитнинг оёғига бир қараб қўйганидан билдим-ки, ҳудди мен билан бўлган суҳбат у ерда ҳам бўлаётганини тушуниб турардим. У ҳам ҳудди менингдек паспортига кўз югуртириб чиқгач, йигитга қўлини силкитиб, бир нималарни кескин тарзда гапирди. Йигит йиғлаб юборди. Ҳайдовчининг бу ҳаракатини кўриб, у йигитни росмана урушди деб ўйлаб, бироз ранжидим. Кейин мошинасининг тортмасини очиб, йигитга икки таҳлам мингталик (200 минг сўм) олиб берди. Ҳайрон қолдим. Йигит бир нималар демоқчи эди, ҳайдовчи йўл қўймади. Яна кескин гапириб йигитни жўнатиб юборди. Йигит кўзида жиққа ёш, қўлини дуога кўтарганча пулни олиб узоқлашди.\nМен лол бўлиб қараб қолдим. У одамнинг кескин гапларини ўзимча таҳлил қилдим, "менда иш йўқ, лекин, мен сенга икки юз минг сўм бераман, юз эллик мингини даволашга, қолганини йўл киранга ва ота-онангга совға олиб боришга ишлат, зинҳор уйингдагиларга оғирлигинг тушмасин"деган, деб билдим!\nМен эса, йигитга икки минг сўмни ҳам эплаб беролмадим...\n12-06-2019, 10:30, Жамият\nНогирон боладан сабоқ...\n2-03-2019, 23:53, Жамият\n12-12-2018, 10:05, Жамият\n25-01-2018, 13:03, Жамият


Хайрия ишларига 32 млрд доллар ажратган саудиялик шаҳзоданинг ҳаётига оид баъзи қизиқ маълумотлар\n20:24 / 10.07.2015\nСаудиялик шаҳзода ал-Волид бин Талал Билл ва Мелинда Гейтслардан ўрнак олиб 32 миллиард АҚШ доллари миқдоридаги бойлигини ҳайрия қилишини маълум қилган. Шаҳзода воситаларнинг катта қисми офатлар оқибатлари ва аёллар ҳуқуқлари учун курашаётган ҳайрия ташкилотларига ажратилишини билдирган. Фарзандлари отасининг қарорини қўллаб-қувватладилар. Шаҳзоданинг активлари бир неча йил мобайнида ҳайрия ташкилотларига тарқатилади. Шаҳзоданинг Alwaleed Foundation ҳайрия фонди тарқатишни бир неча йил давомида амалга оширади. Аввалроқ ал-Волид бин Талал жами 3,5 миллиард АҚШ долларини ҳайрия сифатида ўтказиб берган (“Kingdom Holding Сompany”нинг сайтида келтирилган маълумотларга кўра).\nАл-Волиднинг фаҳрланишга сабаб бўладиган ушбу қарорини Билл Гейтс Twitter да алоҳида таъкидлаб ўтган. Бу ҳолат Яқин Шарқда миллиардернинг илк маротаба ўз бойлигидан оммавий тарзда воз кечиши эканлиги Chatham House номли Британия таҳлил маркази ходими Жейн Киннинмонт томонидан эътироф этилган. Бироқ бойликнинг қайси қисми шаҳзоданинг мулки экани аниқ эмас: ал-Волид бин Талалнинг кўплаб активлари оммага маълум қилинмаган.\n“Мен хатоларга йўл қўймайман, - дейди ал-Волид бин Талал ўзининг 2013 йилда Vanity Fair” га берган интервьюсида. – Хато қилсангиз, 10 миллион, 50 миллион ва 100 миллион АҚШ долларини йўқотасиз, бироқ 200 миллион, 500 миллион ёки 1 миллиардни йўқотсангиз бу хато эмас, ҳисоб-китоб қилишга нўноқлик деб аталади. Ҳа, албатта мен ҳам йўқотишларга йўл қўйганман, бироқ хулоса чиқариб, уларни яна ва яна такрорламайман”.\n“Time” журнали Ал-Волид бин Талалга арабистонлик Уоррен Баффет номини берган. У Forbes миллиардерлар рўйхатида 34-ўринни эгаллаб турибди, унинг бойлиги 2015 йилнинг июнь ойи бошида 27,5 миллард АҚШ доллари миқдорида баҳоланган.\nОАВнинг кўпчилиги уни Яқин Шарқдаги энг бой кишилардан бири деб ҳисоблайди, чунки Яқин Шарқда маълумотни тарқатиш, уни очиқ манбалар орқали тасдиқлаш ёки рад этиш имконсиз. BusinessWeek ал-Волид бин Талал дунёнинг энг машҳур бизнесменига айланиши мумкин деб ёзади.\n60 ёшли ал-Волид бин Талал бойлигини доимо кўз-кўз қилишни ёқтирар эди. 2009 йилда Ар-Риёддаги 420 хонали саройини намойиш қилиш мақсадида Forbes мухбирини бир ҳафтага меҳмонга таклиф қилган. У журнал рейтингни тузишда бойлиги ҳажмини ҳисобга олиши учун яхши таассурот қолдиришни истагани аниқ. Бироқ унинг сўзларига қараганда журналистлар шаҳзоданинг бойлиги ҳажмини тўғри баҳолай олишмаган ва 2013 йилда журнал томонидан кўрсатилган 20 миллиард АҚШ долларлик бойлик ҳақиқатга мувофиқ эмаслигини билдириб, у Forbesни судга берган. Ўшанда Forbes энг бой одамлар рейтингида уни 26-ўринга қўйган.\nАл-Волид бин Талал ўзига-ўзи зид келувчи шахс. Баъзилар унинг овозини Саудия Арабистони қарор қабул қилиш тизимида муҳим деб ҳисоблашса, бошқалар у оддийгина омма ёқимтойи ва кечалар ишқибози деган фикрни илгари сурадилар. Бошқа фикр эгалари эса уни истеъдодли ва машҳур бизнесмен, яхши дўст ва ишончли ҳамкор сифатида эътироф этишади. Улар ягона фикрда тўқнашади – шаҳзода жуда ғайратли ва сабрли инсон бўлиб, ўзи истаган нарсага эриша олади.\nУ ўз маслаҳатчилари билан кўп соатли мажлислар ўтказиб, унда юзага келган саволларга батафсил жавобни талаб қилади. Ар-Риёддаги офисида меҳнаткаш ва яхши билимга эга бўлган инсонлардан жамоа тузиб олган.\nУ фаҳрланиши мумкин бўлган предметлар орасида – Жеймс Бонд ҳақидаги фильм эпизодлари суратга олинган 280 футли яхта, шунингдек ер майдонлари ва самолетлар мавжуд. Унинг буюртмасига кўра, 2012 йилда қиймати 485 миллион АҚШ долларини ташкил қилувчи Airbus 380 самолетининг эксклюзив шакли тайёрланган ва у “учувчи сарой” номига сазовор бўлган. Уч қаватли лайнерда конференция ва банкет заллари, беш хонали қирол хоналари, автоматик тарзда Макка йўналишини топадиган виртуал жойнамоз билан жиҳозланган дуо қилиш хонаси, шунингдек Rolls-Royce автомобили жойлашган пастки қаватдаги гаражга олиб борадиган махсус лифт мавжуд, деб ёзади Arabian Business.\nКўпчилик ал-Волид бин Талални янги Саудия Арабистонининг юзи деб ҳисоблайди. Ташқи жиҳатдан у бошқа шаҳзодаларга қараганда анчагина фарқ қилади. У омма орасида миллий кийимда эмас, ишбилармон кишилар костюми ва қора кўз ойнакда пайдо бўлади. Кундалик истеъмол этиладиган калорияни кузатиш ҳам жуда қизиқ, у 1100 дан ортиқни ташкил қилмайди. Ва аёллар эмансипацияси (эркинлиги)нинг фаол тарафдори. Саудия Арабистонида аёлларга автомобилни бошқариш ман этилади. У барча анъаналарга зид равишда Саудия Арабистони тарихида илк маротаба самолет штурвалига аёл кишини ўтказди – шахсий жетини бошқариш учун аёл учувчини ишга олди.\nУнинг медиа компанияларидан бири режиссери аёл киши бўлган Wadjda – биринчи тўлиқ метражли фильмни молиялаштирган. Бу фильм Каннда намойиш этилган. Бироқ баъзилар аёллар ҳуқуқлари учун курашиш Ғарб кўзи олдида юқори баҳога эга бўлиш учун амалга оширилишини айтишган.\nШаҳзоданинг ижтимоий ва сиёсий мавқеи баланд, дея таъкидлайди Chatham Houseдан Киннинмонт. Унинг ёзув дафтарида кўплаб давлатларнинг биринчи шахслари, компания ва поп-юлдузларининг телефон рақамлари мавжуд. Маълумки, 2012 йилда Николя Саркози президент сайловида мағлуб бўлганида у биринчи бўлиб Карла Брунига sms юборган.\nУ баланд сиёсий ва иқтисодий баённомалари билан ҳам машҳур. Саудия монархияси ислоҳ этилиши кераклиги ва сланц инқилоби нефт қазиб олиш мавқеини тубдан ўзгартириб юборишга қодирлиги ҳақида гапирган. Нефть ҳеч қачон баррели учун 100 АҚШ доллари бўлган қийматга қайтмайди: у бу нарҳ сунъий ва нотўғри бўлганилигини таъкидлайди. Саудия Арабистонининг ўтган йили нефт қазиб олишни камайтирмаслик тўғрисидаги қарорини у ақл билан ўйланган ва айёр деб атаган: агар Ар-Риёд шундай йўл тутса, ўзга мамлакатлар ҳисобига ўз улушидан маҳрум бўлар эди.\nУнинг баъзи фикрлари инсонни лол қолдиради. Улар орасида Яманда шия хуситларига қарши кураш олиб боришда иштирок этган ҳар бир учувчига Bentley олиб бериш тўғрисидаги ваъда ҳам бор. “Юзлаб саудиялик учувчиларга ўз миннатдорчилигимни билдириш учун мен уларга 100 та Bentley автомобилини ҳадя этишдан беҳад хурсанд бўлар эдим”, - деб ёзади у Twitterда. Кейинроқ ушбу пост ўчириб ташланган, бироқ International Business Times нашриёти скриншот қилишга улгуриб, уни нашр этган. Нашриёт берган маълумотларга қараганда, шаҳзоданинг ваъдаси ижтимоий тармоқ фойдаланувчиларининг кўпчилиги, биринчи навбатда деярли бир ой давом этган бомбардимонларда уйлари вайрона остида қолган, яқинларидан жудо бўлган яманликларнинг жаҳлини чиқарган. Бутунжаҳон соғлиқни сақлаш ташкилоти берган маълумотларга кўра, Яманда 1080 киши ўлган, 4000 дан ортиғи азият чеккан. Бир неча блогерлар миллиардернинг ҳарбийларни моддий мукофотлар эвазига ҳарбий ҳаракатларга рағбатлантириш мақсадидан жумбушга келганлар.\nБаъзида у сиёсий мейнстрим (асосий оқим)га ҳам қарши бўлган. Мисол учун, News Corpнинг асосий акциядорига ёрдам берган. Аниқроғи Руперт Мердокка оғир дамларда кўмак кўрсатган. Ал-Валид 2011-2012 йиллардаги Буюк Британияда ноқонуний тарзда телефон қўнғироқларини эшитиш билан боғлиқ жанжалларда Мердокни қўллаб-қувватлаш учун ўзининг News Corp даги улушидан фойдаланган. Kingdom Holding Company (KHC) берган маълумотларга кўра, компания 2014 йил мобайнида пакетни режали асосда сотиб юборган. АҚШ Адлия вазирлиги натижада News Corp ва 21st Century Foxга қарши ноқонуний корпоратив амалиётга қарши айбловни билдиришдан воз кечди. Бироқ шу йилнинг февралида News Corp даги 188 миллион АҚШ доллари миқдоридаги 6,6 фоиз улушини сотиб, шаҳзода катта сиёсий активидан қутилди.\nБизнесда араб шаҳзодаси учун чегара йўқ. Four Seasons Hotels да ҳамкорлари орасида Билл Гейтс ва Four Seasons Hotels асосчиси Айседор Шарп ҳам бор. Ўзининг “Ҳаёт қоидалари” китобида Шарп ёрқин эпизодни ёдга олади: ал-Волиднинг ёнига музокаралар учун қандай қилиб учиб келгани ва унинг улкан яхтаси олдида ўйланиб қолганини мана шундай эслайди: мен - камбағал яҳудий иммигрантнинг ўғли, у – қирол авлодидан, асрлар давомида аждодларимиз ўзаро уруш олиб боришган, у мендан анча ёш, бироқ эндиликда биз ҳамкорга айланишимиз мумкин.\nШарпга Four Seasons Hotels даги 5 фоиз тегишли бўлиб, қолганини бошқа икки ҳамкор – Гейтс ва ал-Волид ўзаро тақсимлашган.\nБечора шаҳзоданинг бойлиги тилсими\nАл-Волид бин Талал – Саудия Арабистони асосчиси Абдул-Азиз бин Сауднинг набираси ва ҳозирги қирол Салмоннинг жияни. Ал-Саудлар авлоди 1000 дан ортиқ шаҳзода ва маликаларни ташкил этади. 1932 йилдан бери сулола тахтда, ал-Волид бин Талал сулоладаги энг машҳур шахс ҳисобланади.\nУ 1955 йилда Ар-Риёдда туғилган, отаси Саудия Арабистони шаҳзодаларидан бири ва мамлакат молия вазири бўлган, онаси – Ливан бош вазирининг қизи. Ота-она фарзанди уч ёшга тўлганида ажрашиб кетишган. 11 ёшига қадар у Бейрутда яшаган, АҚШда таълим олган. 1979 йилда у Менло бизнес мактабининг иш юритувчи йўналишини бакалаврлик даражаси билан (Калифорния) тамомлаган. 1985 йилда Нью-Йоркдаги Сиракуз университети социология йўналишида магистрлик даражасини қўлга киритган.\nФарзандлари ва собиқ рафиқалари\nАл-Волид бин Талал икки маротаба уйланган (КНС сайтидаги маълумотларга кўра). Бироқ ал-Волид бин Талал ўз интервьюсида 4 та рафиқага эга бўлганини айтиб ўтган: дастлабки уч никоҳ муваффақиятсиз бўлган, бироқ собиқ рафиқалари ҳамда фарзандлари билан муносабатларини давом эттириб келмоқда. Тўртинчи рафиқаси малика Амира билан мактаб газетасига интервью олаётган пайтида танишган. У ўша вақтда у 18 ёшда эди. Уларнинг ёши орасидаги фарқ 30 ёш. У билан ҳам 2013 йилда ажрашган. Ўша вақтдан бери уйланишни тўхтатган.\nАл-Волид бин Талал ўзи шу натижага эришганлигини таъкидлайди: отаси унга фақат уй ва ўқишига 30 минг АҚШ доллари ажратган ва яна кредит кўринишида 300 минг АҚШ доллари берган. Шаҳзода ҳеч қачон қандай қилиб бойиб кетишга муваффақ бўлганини айтмайди. У истеъдодли фонд инвестори бўлмаган, Business Insider унинг кўплаб муваффақиятли сармоялари кўчмас мулк ва сиёсатдаги битимлари билан боғлиқ дея ёзади.\nУнинг компанияси сайтида ёзилишича, шаҳзода 31 ёшида машҳур меҳмонхона бинолари ва акцияларини сотиб олиб миллиардерга айланган, ҳозирда КНС Apple, Twitter, Citigroup, Canary Wharf, Time Warner компанияларининг акциялари пакети, George V, Savoy, Four Seasons ва Mоvenpick меҳмонхоналарида улушга эга. Унинг компанияси капитализацияси 19,8 миллиард АҚШ долларни ташкил қилади.\nЎз активларининг бир қисмини шаҳзода айнан КНС орқали назорат қилади. Активларининг бир қисми бевосита унга тегишли. Шаҳзода уларни “шахсий инвестиция” деб атайди.\nИлк комапаниясига шаҳзода 1980 йилда 25 ёшида асос солган. Дастлаб у Kingdom Establishment for Commerce & Trade деб аталган, кейинчалик 1996 йилда Kingdom Holding Сompany дея қайта номланган. Ташкил этилган вақтидан бошлаб, шаҳзода асосий инвестицияларини КНС орқали амалга оширади. Компания доимий равишда ўз фаолиятини кенгайтириб борган ва аста-секин саноат соҳасини танлай бошлаган. У 2006 йилда оммага маълум қилинган, акцияларининг бир қисмини сотиш эвазига шаҳзода 400 миллион АҚШ долларига эга бўлган.\nКНСдаги илк инвестициялар кўчмас мулк ва банк соҳасидаги активларга киритилган. Уларнинг барчаси даромад олиб келди дейилади компания сайтида. Шаҳзоданинг илк оммавий инвестицияси Citigroup 4,7 фоиз акцияларининг 1991 йилда сотиб олиниши бўлган, ўша вақтда банк инқирозни бошдан кечираётган эди. Сitigroup инқироздан чиқиб, яна даромадга эга бўлгач, банк бошқаруви шаҳзодага 590 миллион АҚШ доллари сарф этиб, Сitigroupдаги улушини оширишни таклиф қилди.\n1987 йилда шаҳзода медиа бозорга қизиқиш билдириб, кўп тармоқли Rotana Entertainment компаниясига асос солди, унинг таркиби эса кинокомпания, теле ва радио каналлар, босма нашриётлар ва овоз ёзиш студияларидан ташкил топди.\n1988 йилда у United Saudi Commercial Bank назорат улушини сотиб олиш ҳисобига активларнинг банк портфелини кенгайтирди.\n1994 йилда меҳмонхона бизнесига қизиқиш билдирди: КНС Fairmont Hotels нинг 50 фоизи ва Four Seasons Hotels нинг 22 фоизини сотиб олди. Ўша йилнинг ўзидаёқ шаҳзода 345 миллион доллар эвазига Париж Диснейлендининг 24 фоизини харид қилган.\nАкционерлар (Bloomberg 5.07.2015 даги маълумотлари): шаҳзода Ал-Волид бин Талал бин Абдулазиз ал-Сауд (95%), 5% эркин айланмада. Капитализация – $19,8 млрд (8.07.2015 даги маълумотлар). Молиявий кўрсаткичлар (2014 й.): фойда – 2,1 миллиард риял (567,5 АҚШ доллари), соф фойда – 869,1 миллион риал (231,7 миллион АҚШ доллари). Компания Fairmont Hotels & Resorts (50%), Four Seasons Hotels & Resorts (22%), Disneyland Paris (24%), шунингдек Париждаги George V Лондондаги Savoy меҳмонхоналарида ўз улушига эга. Ар-Риёд ва Жиддадаги лойиҳаларга сармоя киритади (элита учун турар-жой бинолари, савдо маркази ва касалхона), молиявий корпорациялар (Citigroup), авиация (NAS Saudi Arabia), нефт кимё ишлаб чиқариш (TASNEE), медиа (Time Warner, Saudi Research & Marketing Group), ижтимоий тармоқлар (Twitter), қишлоқ хўжалиги (Kingdom Agricultural Development Company).\nFour Seasons Hotels асосчиси Айседор Шарпнинг 2013 йилда “Ведомостям” га берган интервьюсида ал-Волид тўғрисида шундай дейди: “Менинг бизнес-ҳамкорим ал-Волид энг яқин дўстларимдан бирига айланган, Ар-Риёдга ташриф буюрганимда у мени яхши кутиб олади. Торонтодаги янги Four Seasons ал-Волид эски меҳмонхона биносини сотиб олгани туфайли яратилди, бу бизга янги бино қуришга имкон яратди ва у меҳмонхонанинг янги биноси эгасига айланди. Бизнесни эндигина бошлаганимизда у мендан сўради: “Ҳамкорликнинг қайси турига умид боғлаяпсиз? Мен жавоб бердим: “Шерикликка”. “Йўқ, - деди у. – Бу шерикликдан ҳам яқинроқ ҳамкорлик, альянс бўлади”. Ва у буни амалий жиҳатдан исботлади”.\n1995 йилда шаҳзода янги Лондон шаҳри Canary Wharfнинг қурилишига сармоя киритди (инвестиция ҳажми эълон қилинмаган). 1998 йилда КНС Ар-Риёддаги янги “Шоҳона шаҳар” лойиҳаси - элита учун мўлжалланган турар-жой, савдо ва офис комплекси билан шуғулланишни бошлади. Қурилиш 2012 йилда тугалланган, осмонўпар бино баландлиги 302 метр бўлиб, ўша вақтда Яқин Шарқдаги энг баланд иншоот эди.\n2011 йилда КНС Twitter акцияларини 300 миллион АҚШ долларига сотиб олди. Шаҳзоданинг ўзи ҳам ушбу ресурсдан фаол тарзда фойдаланади, у орқали фикрлари билан ўртоқлашади. У катта аудитория – 3,35 миллион ўқувчиларга эга.\n2000 йилда шаҳзода таълим соҳасидаги лойиҳалар билан шуғуллана бошлади ва Ар-Риёддаги биринчи хусусий мактабни очди. Ўшанда КНС George Herbert Walker Bush Америка стипендия фондига 0,5 миллион АҚШ доллари миқдоридаги грантни йўлга қўйиб, ҳайрия билан фаол тарзда шуғуллана бошлади. Кейинчалик шаҳзода Қоҳирадаги Америка университети, Британиянинг Exeter, Гарвард ва Жоржтаун университетларига пул ўтказди. 2004 йилда у табиий офатлар - Осиёдаги цунами, Покистондаги зилзила ва б. қурбонларига ёрдам тариқасида пул юбора бошлади. КНС сайтида яна бир ҳайрия акцияси – Тунис учун 5000 та компьютерлар сотиб олиниши ҳақида сўз боради.\nСобиқ ходимларнинг Business Insider га берган интервьюсида айтилишича, унинг ҳайрия фаолияти альтруизм эмас, ёқимли образни яратиш, натижада бизнесни ривожлантиришни мақсад қилган, ақл билан тузилган режадир. «У филантроп, бироқ унинг ҳайрия акциялари фақат матбуот учун амалга оширилади, - дейди унинг собиқ ходимларидан бири. – Мен у билан ҳар бир Африка мамлакатига борганман. Ҳайрияда пуллар қоплаб – миллион долларлаб бериларди. Бироқ мамлакатга икки-уч йил ўтгач қайтганимизда у ерда меҳмонхона қуришни режалаштираётганимиз муълум бўларди. Ал-Волид қилаётган ҳар бир иш ўз сабабига эга, бекордан-бекорга амалга оширилмайди”.\nМазкур мақоладан шуни хулоса қилишимиз мумкинки, Саудия Арабистони шаҳзодаси ал-Волид бин Талал молия ҳисобини юритишда етарлича билимга эга. Буни унинг инвестициялари йўналиши ва ҳажми, улар натижасида олаётган даромадидан ҳам билишимиз мумкин. 32 миллиард АҚШ доллари миқдоридаги ҳайрия эса омма эътиборини яна кўпроқ ўзига қаратиш, натижада ўз бизнесини янада ривожлантириб, ҳозиргиданда кўпроқ бойликка эришиш мақсадида амалга ошириляпти.


Ҳамиджон Актамов: “Мухлисларни далдасидан хурсанд бўлдим” / CHAMPIONAT.asia\nҲамиджон Актамов: “Мухлисларни далдасидан хурсанд бўлдим”\n“Навбаҳор” – “Қизилқум” жамоалари ўртасидаги учрашув якунига етгач ҳар икки жамоа бош мураббийлари иштирокида матбуот анжумани ўтказилди.\nДастлаб навоийликлар бош мураббийи Ҳамид Актамов ОАВ вакилларининг саволларига жавоб қайтарди:\n- Биринчи навбатда “Навбаҳор” жамоасини бугунги ғалаба билан табриклайман. Бугун курашларга бой ўйин бўлди. Ҳар икки жамоа ҳам ғалаба учун ҳаракат қилди. Омадимиз бироз етишмади. “Навбаҳор” ўз майдонида тўп сурди. Қолаверса жамоани кўп мингли сонли мухлисларнинг қўллаб-қувватлаб туришди. Бу йилги мавсумда бу каби мухлисларни кўрмагандим. Бундан хурсанд бўлдим. Жамоани муносиб тарзда қўллаб, футболчиларни руҳини кўтаришгани учун ишқибозларга раҳмат айтмоқчиман. Футбол мухлислар учун ўйналади. Ўйингоҳда ишқибозлар кўп бўлса футболимиз ҳам ривожланади. Бугун мухлисларни қўллаши туфайли “Навбаҳор” футболчиларини руҳи кўтарилиб, ўйини очилиб кетди.\nЎз жамоамиз ҳақида гап кетганида, бугун ёшларга имконият бергандим. Учрашув бошидан ёшларни майдонга туширгандим. Гувоҳи бўлганларингиздек, икки хил тайм бўлди. Биринчи бўлимда умуман ўйинимиз чиқмади. Ёшларга ҳам имконият бериб уларни ҳам тайёрлашимиз керак. Танаффусдан кейин футболчиларимиз ҳаракат қилишган бўлсада, хавфли вазиятларни керакли даражада юзага келтира олмадик. Қолаверса, майдоннинг аҳволи ҳам яхши эмасди. Бу билан баҳона қилмоқчи эмасман, бироқ бундай майдонда ҳали тўп сурмагандик.\n12 авг 22:51:37\nНавбахор мухлисларини табриклайман БУХОРОДАН пулат Ака\n12 авг 23:13:22\nKeyongi uyinda Qizilqumga omad\n12 авг 23:07:53\nHamid aka hech bumasa kuchli beshlikka kirayliik\n13 авг 00:54:54\nАктамовни,мухлислар борасидаги илик фикрлари учун,катта рахмат!Кизилкумни кейинги уйинларига, омад тилайман!\n12 авг 23:13:48\nKeyingi uyinda Qizilqumga omad\n13 авг 01:26:19\nBuxara luchshe фойдаланувчининг фикрига жавоб бериш\nТабрик учун рахмат."Бухоро"ни хам бугунги галаба билан табриклайман.ОЛГА УЗБЕК ФУТБОЛИ!!!\n12 авг 22:58:11\nFutbol Fanat фойдаланувчининг фикрига жавоб бериш\nБугун узимга карши ставка килгандим, шунинг учун ёшларга имконият бердим! Бугун ютказмасам булмас эди демайсанми!\nОкамиси укамиси билмадиму уша йош ойинчила ойини йахши ойнади икинчи тайимда роса болса пеналти ва битта мамент килди холос кизилкум осмонга тепканлани хисопга олмаганда кискаси йошлар нармални ойин килди\n12 авг 22:52:20\n13 авг 08:15:59\nХакикий эркакни гапини гапирибсан\n13 авг 00:39:28\nyanayam muxlisla juda kamaygan\n13 авг 00:38:04\nAndijon 0202 фойдаланувчининг фикрига жавоб бериш\nНимага Қўқонга эмас?!\n12 авг 22:48:55\nSport TV da PAXTAKOR - NEFTCHI\nTIAGO BEZZERA ni skorostiga gap yo


1. Ичманг, ароқхўрликдан ҳеч ким обрў топмаган\n2. Ёш дизайнер Синдор Тошкенбоев совриндор бўлди\n3. Илҳом Мўминжонов: "Асосийси биринчи ўйинда ғалаба қозондик"\nБугунги ўйинни оғир кечишини билгандик. Чемпионатнинг биринчи ўйини бўлгани ва мавсум арафасида таркиб деярли янгиланганлиги сабабли буни тахмин қилгандик.\n4. Бола кимдан андоза олади?\n5. Вилоятни орқага тортишга ҲЕЧ КИМНИНГ ҲАҚҚИ ЙЎҚ! АЙНИҚСА, РАҲБАР ВА МУТАСАДДИЛАРНИНГ!\n6. «БЕФАРҚЛИК ВА ЛОҚАЙДЛИК БАРЧА КАМЧИЛИКЛАРГА САБАБДИР» - ДЕДИ НАМАНГАН ШАҲАР ҲОКИМИ\n7. Муаммолар ўзимизники, уни ўзимиз бартараф этамиз. Боқимандалик, беғамлик вақти эмас, бугун!\n«Бугун ҳаммасиз бирга ишлаймиз, ютуқлар, яхшиликлар неъматини бирга сурамиз. Муаммолар ўзимизники, уни ўзимиз бартараф этамиз. Мен тавсия бераман, талаб қиламан. Сизларнинг ўзларингизга қилдираман. Боқимандалик, беғамлик вақти эмас, бугун!» - дейди Наманган шаҳар ҳокими Шавкат Абдураззақов.\n8. У ДУНЁДАН ҚАЙТМАГАН КИМ БОР?\n9. Ёнғиндан офатидан сақланинг, зеро унинг олдини олиш ўзингизнинг қўлингизда\n10. Шавкат Мирзиёев дунёдаги таҳликали вазиятга ўз муносабатини билдирди\nПрезидентимиз Норин туманида вилоят фаоллари билан ўтказган учрашувида бугунги кунда жаҳон айвонида юз бераётган ўзгаришлар, дунёнинг айрим минтақаларида мавжуд таҳликали вазиятга ўз муносабатини ҳам билдириб ўтди.\n11. ИТТИФОҚ - ТАЛАБА ҚИЗ ТАҚДИРИДА ёҳуд имкониятлардан унумли фойдаланиш самараси\n12. Сиёсатга хиёнат ёҳуд Ўзбекистоннинг иқтисодий равнақи учун таълимнинг устувор ўрни\n13. Ўзбекистон Президенти Орол фожиаси ҳақида: умумий келажагимиз – ўзимизнинг қўлимизда


— Болам, боядан бери сувни шалдиратиб намунча очиб қўймасанг-а?! Бир марта чайсанг ҳам бўлади-ку, болажоним?! — деди буви бир муддат китоб ўқишдан тўхтаб.\n— Ҳа, онажоним-а! Сувнинг пулини ортиғи билан тўлаб қўйган бўлсам, эрталабгача шалдираб ётса ётавермайдими?! Шу ҳам эътиборингизни тортди-я! — деди Ғолибжон сувни шахт билан ўчирар экан.\n— Барибир, сувнинг уволи ёмон болам, уволи ёмон! Сувсизликдан ўзи асрасин, илоё!\n— Э, она! Ундан кўра набирангизнинг туғилган кунини қандай нишонлашимиздан гапирмайсизми? Бир дабдабали қилиб ўтказайлик ҳали! Нима дедингиз?\n— Болам, шуни ихчамгина, соддароқ қилиб ўтказсак бўлмайдими? Худо хохласа, набирагинам бунақанги ёшлардан кўпини кўради! Ортиқча дабдабанинг нима кераги бор?!\nҒолибжон индамади. Шу пайт телефони жиринглаб, нариги хонага кириб кетди.\nОрадан икки кун ўтиб, ушбу хонадонда дабдабали бир зиёфат бошланди. Туғилган кунга ҳамма йиғилди: Ғолибжоннинг дўстларидан тортиб, аёлининг дугоналаригача. Бир зумда боланинг туғилган куни катта бир «гап»га айланиб кетди. Эркаклар ўзи билан, аёллар ўзи билан овора.\nШу пайт туғилган кун эгаси — саккиз яшар Баҳромжон бирдан хархаша қила бошлади. Меҳмонлар олиб келган совғаларга қиё ҳам боқмай, кўнгли бир даста атиргул хоҳлаб қолди.\n— Ўғлим, сен нима, қиз боламисан? Нега ҳадеб атиргул деб ғингшийверасан-а?! — деди Ғолибжон асабийлашиб.\nЎтирганлардан кимдир Баҳромжонни тантиқликда айблади. Аммо инжиқ болакай ўз ҳунарини қўймай, баттар йиғлайверди.\nОхири, Ғолибжон кимгадир қўнғироқ қилиб, бир даста атиргул топдириб келди. Отасининг қўлларидан гулдастани олар экан, Баҳромжон югуриб бориб, нариги хонада ёлғиз ўтирган Назира бувига гулдастани тутқазди ва бувисининг юзларидан ўпар экан, ҳаммага эшитиладиган қилиб деди:\n— Ўтиб кетган туғилган кунингиз билан, бувижон! Кечиринг, кеча совғам бўлмагани учун сизни табриклай олмадим! Бувижоним ўзимни!\nНабирасининг жажжи қўлларидан атиргулларни олар экан, Назира бувининг кўзларида ёш пайдо бўлди...


Асосийси, Никимбаев ҳам бефарқ эмас » Lochinlar.UZ\nLochinlar.UZ » Янгиликлар » Асосийси, Никимбаев ҳам бефарқ эмас\nНикимбаевнинг фикрлари орасида қуйидаги сўзлар бор:\n“Уни (Журжевични) қандай сабаб билан ишдан ҳайдашди? Аввалги мураббий ҳайдалиши хато эканлигини тан олгани сабаблими? Ҳа, Журжевич қўл остида "Навбаҳор"нинг натижалари на раҳбарият ва на мухлисларни қониқтирди, аммо мавсум ўртасида жамоани қабул қилган мураббийдан нима хоҳлайсиз? Серб олдига қандай вазифалар қўйилган? Уларни талаб қиладиган вақт келдими?\nҲа, талаб қиладиган вақт келганди. У бошчилигида жамоа 7та ўйин ўтказди. Кубокда 2та, чемпионатда 5та. Кубокда 3та гол урдик бари “Про-лига” вакили “Нефтчи” дарвозасига. Кейинги босқичда эса “Насаф”га ютқаздик. Чемпионат баҳсларида 1та ғалаба, 1та дуранг ва 3та мағлубият қайд этдик. Суперлига баҳсларида эса жамоа 1та гол урди, атиги 1та, камига жаримадан, қойилмисиз?!\nРақамларга эътибор беринг. Канчелсьскис бошчигидаги “Навбаҳор” 13та ўйинда 2 бора ютқазганди. Журжевичда эса бу аҳвол. Тўғри, майдонда мураббий эмас, футболчилар ўйнайди. Бироқ, уларни футболга тайинлайдиган, тактика тузадиган, ўйинчи танлайдиган ҳам мураббий. Ғалаба жамоаники мағлубият мураббийники, шундай экан Журжевич ўтирган кема манзилга аллақачон етиб келганди. Унга яна имкон бериш жамоани жар томон кетишига индамай қараб ўтиришдек гап эди.\nТўғри, мавсум ўртасида жамоага янги келган мураббийдан натижа талаб қилиш бироз ғалати. Лекин, пичоқ бориб суякка қадалгач наилож.\nМисол учун Зиданнинг “Реал”га келишию, ҳар уч ёки икки мавсумнинг бирида мураббий алмаштирадиган “Реал” раҳбариятига сизнинг муносабатингиз қандай?\nЁки ҳар мавсум бошида мураббийни янгилайдиган “Челси” ҳақида нима дейиш мумкин? Улар ҳам мақсадсиз жамоаларми ёки? Масалан мавсум ўртасида “МЮ”га бош мураббий бўлган Сульшер шогирдлари қандай фантастик ўйнаб юборишгани кўпчиликка маълум. Узоққа бормай ўзимизнинг “Сўғдиёна”га боқинг. Улуғбек Бақоев ҳам мавсум ўртасида келиб Канчелськис сингари жамоасига жозибадор футбол олиб кира олди, жуда қисқа фурсатда. Тушунамиз, Европадаги “Реал” ёки “Челси” билан “Навбаҳор”ни солиштириш кулгулидир эҳтимол. Аммо ҳаммасини боғлаб турадиган нарса битта – футбол!\nҲадеб клубда мураббий алмашавериши албатта бизни ҳам ташвишлантиради. Шундай бўлса-да, мухлисларни ўйлаб, уларнинг ҳафаликларини кўриб жим ўтиришни хоҳламаган раҳбарларни бизга етказган Яратганга шукрона айтамиз. Биз учун қайғ ураётган вилоят ва шахар ҳокимлари, клуб раҳбарияти ҳамиша бахтимизга омон бўлишсин!\nХуллас, шунақа гаплар. Алишер Никимбаевдек мутаҳассис ҳам “Навбаҳор” ҳақида ёзмоқда, унинг тақдири ҳақида ўйламоқда, унга бефарқ эмас. Асосийси шу. Биз Никимбаевнинг футболимиз равнақи йўлида қилаётган меҳнатларини қадрлаймиз. У кишининг фикрларига биз ҳам ўз муносабатимизни билдирдик ҳолос. Шунчаки айрим саволларига жавоб бердик ва бизнинг фикрларимизни ҳам нотўғри тушунмасликларига ишонамиз.скачать dle 10.4фильмы бесплатно\nramzis ll 31 август 2019 12:39\nЎша тарихий кун. Мустаиллик байрами муборак бўлсин юртдошлар!\nBekS 31 август 2019 12:00\nБахрайнга уйинни сотган Никимбаевми? Эх эссиз. Навбахор хакида емон гапирмаган аслида. Факат стратегияларини тугирлаб олинглар демокчи. Часпионат азиядаги тулик версиясини укидик.\nAzizbek1991 31 август 2019 10:13\nKim bu Ishini qilsin\nNavbaxor123ttt 31 август 2019 08:39\nЖуда тугри бу Никимбаев дамини олсин